Ružić: Digitalizacija je prioritet Vlade, time se ceolokupno društvo uvodi u 21. vek\nFoto: Mduls / Promo\nMinistar državne uprave i lokalne samouprave Branko Ružić učestvovao je na Konferenciji "Stvaranje digitalnih lokalnih skupština" i tom prilikom je kazao da digitalizacija predstavlja jedan od prioriteta Vlade Srbije, ocenivši da će taj proces u punom kapacitetu uvesti celokupno društvo u 21. vek.\nOn je u Master centru u Novom Sadu kazao da je digitalizacija nešto što će omogućiti u velikoj meri lakše servise i usluge građanima jer su oni nosioci suvereniteta zemlje.\n- Mi živimo u veku visokih tehnologija i potrebno je da zaboravimo na pečate, velike redove, na situaciju u kojoj građanin ima obavezu da podnese nekoj službi dokument koji ta služba već poseduje. Te stvari jesu intencija i rada Vlada Srbije i naravno svih onih koji su akteri u tom procesu. Mislim da je i ova konferencija pokazatelj iskoraka koji su napravljeni - kazao je Ružić govoreći na današnjoj konferenciji u Novom Sadu.\nRužić je pohvalio primer pozitivne prakse koja je primenjena u Skupštini Grada Novog Sada, ocenivši da je upravno ona, kako kaže, svetionik i pokazatelj kako je moguće raditi na pravi način i funkcionisati u skladu sa trendovima koje država Srbija gaji.\nBrnabić: Srbija da napravi iskorak u digitalizaciji\nMinistar državne uprave i lokalne samouprave izrazio je očekivanje da će proces digitalizovanja čitave državne uprave biti nešto što će se nalaziti na pijedastalu realizacije reforme javne uprave.\n- Vlada i Ministarstvo državne uprave i lokalne samouprave su radili zaista mnogo u prethodnom periodu i mojim dolaskom na funkciju nastavljeno je na realizaciji započetih projekata i važno je da se tim putem i tom dinamikom nastavi kako bismo olakšali život građana i funkcionisanje uprave, a takođe olakšali i privredi u pogledu funkcionisanja i rada inspekcijskih službi i nekih drugih službi koje su veoma važne za funkcionisanje čitavog sistema uopšte - zaključio je Ružić.


Feraget: Stiče se dojam da Alisa zna puno više od onoga što govori\nNaslovnica NAJNOVIJE Hronika Feraget: Stiče se dojam da Alisa zna puno više od onoga što...\nIfet Feraget, advokat porodice Memić, potvrdio je da je uhapšena Alisa Mutap, udata Ramić, bivša djevojka ubijenog Dženana Memića. Na osnovu niza dokaza, kako je kazao Feraget, stiče se dojam da skriva pravu istinu i zna puno više od onoga što govori.\nOna se, kako je objasnio Feraget, dovodi u vezu s organiziranim kriminalom u vezi sa zataškavanjem ubistva Dženana Memića.Upitan šta je bilo ključno za njeno hapšenje, Feraget kaže da je to momenat kada je glavna državna tužiteljica Gordana Tadić saopćila da se vodi aktivna istraga, odnosno opredijeljenost tima Tužilaštva BiH da dokaže da su svi jednaki pred zakonom.\n“Nije bitno o kome se radi, nije bitno koliko je vremena prošlo. Mnogi su gajili nadu da zbog proteka vremena nikada neće odgovarati”, rekao je Feraget.\nOn nije prejudicirao odgovornost te je istakao da Alisa Ramić uživa sve pretpostavke nevinosti, kao i svako drugi.\n“Ali, Muriz Memić i porodica Memić treba da uživaju u vlastitom dostojanstvu, ali im je ono bilo uskraćeno svih ovih godina”, rekao je advokat.\nUpitan za pretrese koji se odvijaju u Zenici i Banjoj Luci, Feraget je rekao da se radi o ovlaštenim službenicim osobama koje su prilikom davanja izjava vezano za stradanje Dženana Memića govorili nešto što je u suprotnosti s objektivnim dokazima.


Pogledajte koja su Putinova uputstva ruskim špijunima\nPogledajte koja su Putinova uputstva ruskim špijunima\nNakon što je povodom nacionalnog Dana zaposlenih u bezbednosnim agencijama govorio o pojačanoj aktivnosti tajnih službi na ruskoj teritoriji, predsednik Rusije Vladimir Putin pozvao je nadležne na unapređenje ruskih tajnih službi kako bi one mogle da se nose sa „modernim izazovima i pretnjama“.\nNaime, ruski predsednik je povodom Dana zaposlenih u bezbednosnim agencijama rekao da su ruske službe bezbednosti registrovale čak 230 stranih agenata tokom godine u zemlji i da su osujetile osam terorističkih napada.\nZahtev o unapređenju službi Putin je izneo u pismu upućenom veteranima i aktuelnim operativcima ruskih bezbednosnih službi, preneo je Rojters.\n„Naglašavam da moderni izazovi i pretnje, kao i pojava novih destabilizirajućih faktora, zahtevaju povećanje efikasnosti čitavog sistema domaćih specijalnih službi“, napisao je Putin.\n„Ključni zadatak operativaca ruskih tajnih službi jeste da se bore protiv međunarodnog terorizma i svakog eventualnog pokušaja inostranih tajnih službi da zadaju udarac Rusiji i njenim političkim i ekonomskim interesima“, navodi se u pismu ruskog predsednika.\nZapadne države, na čelu sa SAD, uvele su niz ekonomskih sankcija protiv ruskih zvaničnika i kompanija zbog „uključenosti zvanične Moskve u ukrajinsku krizu kao i zbog aneksije krimskog poluostrva“. Najnoviji set sankcije, koje uključuje i vojnu pomoć Kijevu, nedavno je usvojio američki Kongres, a potpisao predsednik Obama.\nRusija je najavila da će na nove sankcije Zapada odgovoriti podjednako. U Moskvi su inače poručili da će čekati koliko god bude potrebno da Vašington prizna rusko istorijsko pravo na Krim, aludirajući na činjenicu da je Amerikancima bilo potrebno 50 godina da ponovo uspostave diplomatske odnose sa Kubom.


On podsjeća da se otvoreni sukob Aleksandra Vučića i mitropolita Amfilohija dogodio povodom pregovora oko Kosova, kada je Vučić izložio svoj mnogo pragmatičniji plan rješavanja pitanja Kosova od onog koji je decenijama zastupala državna politika Srbije.\n"Takvom planu najoštrije se suprotstavila SPC, posebno mitropolit Amfilohije koji ga je nazivao i izdajnikom. Amfilohijeva struja u SPC se otvoreno suprotstavila i patrijarhu Irineju kada je Vučića nedavno odlikovao. Poslije izjave Aleksandra Vučića da je Crnogorska pravoslavna crkva imala svojevremeno autokefalnost de facto i de jure, Amfilohije ga je nazvao neznalicom", podsjetio je on.\nIdeja da Vučić za Božić dođe u Crnu Goru, podsjeća, nije naišla na odobravanje MCP, što je eksplicitno, kroz izjavu rektora Cetinjske bogoslovije, i rečeno.\n"Nakon toga, Vučić je izjavio da je vjernik SPC, a ne neke mitropolije i da zna što je hijerarhija u SPC. Sve su to činjenice koje govore o velikom sukobu Aleksandra Vučića i mitropolita Amfilohija, ali i o značajnom rascjepu unutar SPC, jer je očigledno da patrijarh podržava poziciju predsjednika države", kaže Sadžakov.\nNajnovijom izjavom Aleksandra Vučića da crnogorske vlasti o spornom Zakonu o slobodi vjeroispovijesti treba da razgovaraju sa predstavnicima Srpske pravoslavne crkve, čije je sjedište u Beogradu, a ne sa Mitropolijom crnogorsko-primorskom, Vučić ,,dodatno produbljuje postojeći sukob, sugerišući da MCP koja se do sada, kao dio SPC, bavila problemima Zakona o slobodi veroispovijesti, nije relevantna, iako joj je, do novonastale situacije, taj status neosporno priznavan“.\n"Posredno, ova izjava sugeriše da je mitropolit Amfilohije odmetnuti dio SPC i da ne poštuje hijerarhiju. Iako to nije tako izgledalo na početku događanja oko donošenja Zakona o slobodi vjeroispovijesti, upravo ovaj povod može postati okidač najozbiljnijeg sukoba unutar SPC u novijoj istoriji, koji u jednom scenariju, zbog izuzetne tenzije koja se stvorila i velikih razlika koje su eskalirale, može dovesti i do raskola", smatra on.\nPredsjednik Matice crnogorske Dragan Radulović i analitičar Vladimir Jovanović za jučerašnji broj Pobjede ocijenili su da Vučićeva izjava ukazuje da postoje ozbiljna razmimoilaženja u Srpskoj crkvi sa mitropolitom Amfilohijem, ali smatraju da to ne znači da se radi o raskolu. Jovanović je rekao i da ,,ima saznanja da je Amfilohije u zatvorenim krugovima zaprijetio raskolom ako Patrijaršija aminuje Vučićevu ,,izdaju Kosova“, odnosno da će otcijepiti ,,južne eparhije“ SPC, proglasiti se pećkim arhiepiskopom i okupiti oko sebe eparhije iz istočne Hercegovine, Raške i Kosova.\nViše iz ove kategorije « Crnogorska neće od Zakonu o slobodi vjeroispovjesti: Carevićeva Deklaracija protiv pravnog poretka države Poslanicima u decembru oko 131.000 eura za plate: Još bez kazni za one koji ne dolaze u Skupštinu »


Misija OEBS-a u Crnoj Gori podržava angažovanje mladih širom regiona | Support4Partnership\nMisija OEBS-a u Crnoj Gori podržava angažovanje mladih širom regiona\nUprkos izazovima izazvanim pandemijom COVID-19, Upravni odbor Regionalne kancelarije za saradnju mladih (RYCO), pod predsjedavanjem Crne Gore, uspješno je sproveo svoj program za mlade u regionu u 2021. godini. Dok se priprema za 2022. godinu, RYCO će nastaviti da povećava svoju efikasnost i vidljivost, kako bi pružio više mogućnosti za mlade.\nOvo su bili neki od zaključaka 15. sjednice Upravnog odbora RYCO-a, organizovane u hibridnom formatu od 9. do 11. decembra 2021. godine u Podgorici, uz finansijsku podršku Misije OEBS-a u Crnoj Gori.\nSastanak je bio prilika da Crna Gora preda predsjedavanje RYCO Upravnim odborom Srbiji za 2022. godinu. Članovi Odbora razgovarali su o statusu projekata i planova za 2022, glavnim stubovima budućeg angažovanja RYCO-a, operativnom planu i strategiji, budžetu i tekućem procesu registracije lokalnih kancelarija.\nDirektor Uprave za sport i mlade Crne Gore Marko Begović, i ovogodišnji predsjednik Upravnog odbora, izrazio je zahvalnost RYCO inicijativi i snažnu podršku procesu regionalne saradnje mladih.\nGeneralni sekretar RYCO-a Albert Hani kazao je da se RYCO suočio sa mnogim izazovima u odlazećoj godini, ističući da je, iako je pandemija spriječila mnoge aktivnosti, lokalna filijala u Crnoj Gori podržala organizaciju svih sjednica Upravnog odbora.\nŠef lokalne kancelarije RYCO u Crnoj Gori Edin Koljenović kazao je da zahvalnost za uspješnu organizaciju ovogodišnjih sjednica Upravnog odbora RYCO-a ide Misiji OEBS-a u Crnoj Gori, koja će nastaviti da pruža podršku i tokom 2022. godine.


srbijasport.net - Vesti - Ragbi 13 - Večiti za titulu, svi za Slavicu\nSubota, 15.12.2018 06:10\n10.03.2018 Ragbi 13 FS 915\nVečiti za titulu, svi za Slavicu\nUtakmicama 2. kola ovog vikenda počinje 17. šampionat Srbije u ragbiju 13. Zbog vremenskih neprilika prošlonedeljni start prvenstva je odložen, pa će tako takmičenje u Grupi A Prve lige Srbije početi mečevima 2. runde, dok će uvodno kolo biti naknadno odigrano.\nKao i prethodnih sezona elitna divija srpskog ragbija biće podeljena u dve grupe po četiri ekipe, sa time da se ovoga puta u prvoj fazo takmičenja igra jednokružni sistem, nakon čega će poslednje plasirani tim igrati nastavak šampionata u nižem rangu. Oba meča u Grupi A ovog vikenda igraju se u nedelju 11. marta u Beogradu, dok će takmičenje u Grupi B početi 18. marta.\nOvogodišnji šampionat otvaraju jedina dva prvak u modernoj istoriji srpskog ragbija - Crvena zvezda i Dorćol, utakmicom koja se igra na BASK Areni na Carevoj ćupriji (13.00). Dorćolci su najtrofejniji domaći klub sa čak 14 osvojenih titula, ali je njihova dominacija definitivno prekinuta prošle sezone kada se prvi put u istoriji nisu plasirali u finale plej-ofa.\nZvezda je sa večitim rivalom Partizanom odlučivala o najvažnijim trofejima prošle godine i očekuje se da će tako biti i u 2018. Organizaciono crveno-beli su otišli daleko najdalje od svih srpskih klubova, pa će pored ponovo nekolicine internacionalnih pojačanja ovoga puta imati i stranog trenera, Australijanca Treva Smita.\n- Veoma smo uzbuđeni zbog početka nove sezone jer su se mnoge pozitivne stvari poklopile u međuvremenu. Ulazimo sa dosta samopuzdanja na svim poljima pošto smo uspeli prvi put da osiguramo profesionalnog trenera, kao i da pronađemo sponzora. Radimo na sveukupnom izgradnju imidža, ali sve to neće puno vredeti ako ne budemo nastavili da osvajamo trofeje - kaže predsednik Zvezde Željko Delić.\nCrveno-beli su ovu godinu već počeli osvajanjem jednog pehara - u Superkupu Srbije savladali su Partizan sa 42:26. Upravo je na toj utakmici viđeno da bi strana pojačanja - Australijanac Džek O'Brajan i Škot Sem Heron uz reprezentativca Stefana Nedeljkovića koji je pristigao iz Dorćola mogli da budu prevaga. Timu se u međuvremenu pridružio i Amerikanac Monte Gadis, tako da će uprkos odlascima domaćih aduta Vladice Nikolića i Miloša Ćalića u Francusku, Trev Smit imati na raspolaganju izuzetno jak sastav.\nGlavni rival će bez sumnje biti ponovo Partizan koji je prošlu sezonu završio sa čak dva trofeja - osvojen je Kup Srbije i prvo izdanje Balkan Super Lige. Upravo su u finalu regionalnog takmičenja crno-beli iznenadili i tada silno pojačanu Zvezdu, tako da su ambicije i ove sezone ostale najviše.\n- Konačno smo prošle godine osvojili i prve pehare u seniorskoj konkurenciji, ali naš konačni cilj je nacionalna titula. Naša orijentacija je oslanjanje na sopstvenu školu ragbija i verujemo da je ova generacija stasala da ostvari zacrtano - kaže trener crno-belih Admir Hadžić koji je prošle sezone proglašen za stručnjaka godine u Srbiji.\nPartizan šampionat u nedelju (14.00) otvara gostovanjem na terenu Univerzitetskog sportskog centra BUSK na Novom Beogradu, protiv domaćeg Radničkog. Meč ima humanitarni karakter i kompletan prihod od prodaje ulaznica biće prosleđen kao pomoć Slavici Milovanović koja boluje od cerebralne paralize i potrebna su joj sredstva za kupovinu invalidskih kolica.\nPored večitih rivala, bivši šampion Dorćol bi još eventualno mogao da se uključi u borbu za titulu, ali je realnije da se sa novobeogradskim Radničkim bori za opstanak u Grupi A. U sezoni u kojoj slave 20 godina postojanja, Dorćolci su znatno podmladili tim, pritisnuti povredama i povalačenjem nekih veterana.\n- Iskreno ovo je malo nova situacija za nas, jer smo naviknuti godinama unazad da budemo apsolutni favoriti. Ipak, ovo su normalne stvari u sportu, smena generacija je neminovna i siguran sam da će ovi klinci uskoro da se opet bore za titule - rekao je kapiten i trener Dorćola, Dalibor Vukanović.\nPlanirano je da prva faza šampionata traje do 1. aprila, nakon čega će poslednje plasirani tim iz Grupe A zameniti prvim timom Grupe B u kojoj se takmiče Radnički Niš, Soko Vranje, Car Dušan Silni i Morava Gepardi. Nakon toga igra se dvokružni sistem posle čega sledi plej-of. Ukupno je predviđeno da se odigra 11 kola Prve lige Srbije, odnosno preko 60 utakmica.


Tanjug prestao da postoji\nBeta 3. novembra 2015. 22:55\nNovisna agencija Tanjug zvanično je prestala da postoji 31. oktobra kada je izbrisana iz registra Agencije za privredne registre, a zaposleni će dobiti otpremnine i oktobarske plate, pišu beogradski mediji u izdanjima od srede.\n„Zvanično nismo obavešteni, ali nezvanično smo dobili informaciju da je agencija Tanjug zvanično prestala da postoji i da će zaposlenima biti isplaćena oktobarska plata, kao i da će svi zaposleni dobiti otpremnine po zakonu. Visina otpremnine još nije definisana, jer ima različitih rešenja i sve to mora da se uskladi“, rekao je za list „Danas“ predsednik sindikata Tanjuga Marko Dragišić i dodao da će oko 180 zaposlenih biti upućeno na biro rada.\nUpitan da li su tačne informacije da se gasi Tanjug da bi sa radom otpočela nova agencija pri Vladi sa mnogo manje zaposlenih, Dragišić odgovara da nema takvu informaciju, ali da ima saznanje da bi Vlada Srbije na sednici trebalo da raspravlja o Tanjugu.\n„Zaključci sa tog sastanka ne moraju obavezno da budu deo saopštenja, ali će se sigurno naći na stranicama Službenog glasnika“, rekao je Dragišić.\nList „Blic“ na svom interent izdanju piše da je Vlada je donela uredbu o gašenju agencije Tanjug, na osnovu koje će zaposleni dobiti sve plate, a imovina Tanjuga preći u Direkciju za imovinu.\nOstali mediji, za koje nije bilo zainteresovanih, trebalo bi da u narednih mesec dana ponude besplatne akcije zaposlenima. Ukoliko oni te akcije odbiju, kako nalaže zakon, taj medij se gasi.\nPreminuo Dušan Mitrović, direktor Dan Grafa i jedan od…\nVenci na spomen-groblje oslobodilaca Beograda 1944.\nU čemu je razlika između plavuše i apokalipse?


Šminka je ljubav: октобар 2014\nPlan je bio da nastavim sa preostalih sedam nijansi Aurinih ruževa, ali mi treba još koji dan da oporavim usne, nije im lako palo onoliko swatchanje :) Umesto ruževa, možete pogledati fotografije jednog od najlepših rumenila koje imam i pročitati utiske o njemu.\nKrema Effaclar Duo je svakako jedan od naprodavanijih prozivoda brenda La Roche-Posay, a gel za čišćenje masne i osetljive kože koristi se kao njena dopuna. Kako su se ova dva proizvoda pokazala kod mene pročitajte u ovom podužem postu :)\nU ovom postu predstaviću vam dva nova Make Up For Ever proizvoda: Artist Liner - crni gel lajner u olovci i Aqua Matic senke/ajlajnere u olovci.\nMeni je ovaj bronzer ako ne najbolji, onda svakako među tri najbolja drogerijska, a zašto mi se sviđa pročitajte u nastavku.\nMožda ste primetili da nisam sklona tag postovima iako ih rado pročitam kod drugih blogerki. Ipak, baš mi se svideo tag post koji sam videla kod Marijane pa sam rešila da napravim izuzetak i napišem i sama jedan takav.\nMalo o promocijama, malo o novitetima, malo o izletima uz mnogo fotografija - to bi bio siže ovog posta :)


Javni sektor prekida rad na sat vremena - Novi Sad\nJavni sektor prekida rad na sat vremena\n09:02:00 03.02.2016, Komentara: 0\nNovi Sad - Zaposleni u javnoj upravi, domovima zdravlja, bolnicama, sudovima, obrazovnim institucijama i ustanovama kulture i nauke, danas će stupiti u jednočasovni štrajk upozorenja.\nUkoliko se ne uvaže zahtevi sindikata vezani za Zakon o sistemu plata u javnom sektoru, oni će rad prekinuti od 11 sati do podne.\nLazar Škorić, predsednik Sindikata uprave na nivou Novog Sada, objasnio je konkretni povod ovog štrajka upozorenja.\n"Ministarka Kori Udovički prvo je prihvatila predlog sindikata vezano za Zakon o platama, da bi na Socijalno-ekonomskom savetu ministar finansija (Dušan) Vujović rekao da to prihvaćeno ništa ne važi, zbog čega bi se i ovako male plate zaposlenima smanjile od tri do deset, dvadeset hiljada dinara. Neka se oni lepo dogovore šta žele, bez premišljanja", rekao je on.\nU saopštenju Saveza samostalnih sindikata Srbije i Ujedinjenog granskog sindikata Nezavisnost navedeno je da "ukoliko bi ovakav tekst navedenog zakona bio usvojen, zaposleni u javnom sektoru bili bi diskriminisani i dodatno bi se pogoršao radno-pravni i materijalni položaj".\nPotpredsednica vlade Kori Udovički kazala je juče da ne razume zašto sindikati protestuju protiv pojedinih rešenja u tom nacrtu s obzirom na to da im je on dostavljen tek juče ujutru, a oni potvrdili da ga nisu ni videli.


Vučić s pola Vlade u Bakuu: Uspeli ste da sačuvate svoju zemlju - Sputnjik Srbija\n13:22 21.05.2018 Preuzmite kraći link\n„Uprkos pritiscima raznih sila, uspeli ste da sačuvate svoju zemlju“, poručio je predsednik Srbije Aleksandar Vučić na zajedničkoj konferenciji sa Ilhamom Alijevom, predsednikom Azerbejdžana.\nVučić je rekao da Srbija i Azerbejdžan nemaju otvorenih pitanja, da se međusobno podržavaju kada je u pitanju očuvanja teritorijalne celovitosti i integriteta, te da je Srbija zainteresovana za unapređenje saradnje u što više sfera. Obraćajući se novinarima posle sastanka sa predsednikom Azerbejdžana Ilhamom Alijevom, kojeg je pozvao da poseti Beograd, predsednik Srbije mu je zahvalio na podršci teritorijalnom integritetu Srbije i dodao da i Srbija takođe na tom planu pruža podršku Azerbejdžanu.\n„Međusobna podrška postoji i te pozicije se neće menjati u budućnosti“, naglašava Vučić.\n„Cenimo vašu politiku zahvaljujući kojoj ste sačuvali zemlju, njeno jedinstvo“, rekao je Vučić Alijevu, istakavši da je to posebno važno s obzirom na to da se Azerbejdžan nalazi u regionu na vetrometini i pod pritiskom raznih sila.\n„A vi ste uspeli da sačuvate zemlju i podredite druge interese interesima Azerbejdžana“, kaže Vučić.\nVučić je zahvalio Alijevu na dobrodošlici, ali i na dosadašnjem angažovanju i svemu što čini da odnosi dveju zemalja budu na što višem nivou.\nDodao je da će uskoro biti održana i sednica Mešovitog komiteta, posle duže vremena.\nVučić doveo pola Vlade u Baku\nKako je dodao, došao je u Baku sa „pola resora“ Vlade, jer Srbija želi što bolje odnose u što više oblasti.\n„Izgradnja saobraćajnica, saradnja u zdravstvu, sportu, kulturi… U svim tim oblastima možemo da dosegnemo daleko više nivoe“, smatra predsednik Srbije i navodi da je moguća i vojno-tehnička i vojno-obrazovna saradnja.\nČestitao je Alijevu na tome što je Azerbejdžan ostvario rast od tri odsto u nenaftnom sektoru i podsetio da Srbija već treću godinu zaredom ima suficit u budžetu, što joj otvara prostor za što veću saradnju sa Azerbejdžanom i investiranje u budućnosti.\n„Zahvalan sam na toj časti“, poručio je Vučić.\nIlham Alijev, Aleksandar Vučić, Azerbejdžan, Srbija


"NE MOŽEMO DA PAUZIRAMO ŽIVOT" Nemački epidemiolog apeluje na promenu strategije: Veliki broj zaraženih NE MORA da znači nešto loše\nInfekcija korona virusom bez simptoma ne mora nužno biti loša, a mere zaštite ne bi smele da zavise od broja zaraženih, izjavio je nemački virusolog Hendrik Štrek. Bonski stručnjak apeluje na promenu strategije:\n- Prilikom procene situacije ne smemo da se oslanjamo samo na broj zaraženih – izjavio je Štrek za “Velt am zontag”. Iako broj pozitivnih na korona virus u Nemačkoj i Evropi značajno raste, “u isto vreme gotovo uopšte nemamo rast broja smrtnih slučajeva”, objašnjava stručnjak, koji smatra da u takvim okolnostima ponovo treba razmotriti obim i trajanje zvaničnih mera za suzbijanje pandemije.\nPrema njegovom mišljenju, i dalje treba sprečavati širenje infekcije, ali postoji mogućnost drugačije interpretacije apsolutnih podataka. On smatra da infekcije bez simptoma ne moraju nužno biti loše:\n- Što se više ljudi zarazi, a pritom nemaju simptome, to će više njih – barem tokom kraćeg perioda – biti imuno. Oni više ne mogu da doprinesu širenju pandemije – objasnio je Štrek.\nDikrektor Instituta za virusologiju i istraživanja HIV-a Univerziteta u Bonu ukazao je na činjenicu da niko ne zna jedini ispravan put u borbi protiv pandemije, ali da ne možemo da pauziramo ceo život.\n- Možemo samo da isprobavamo, a greške su nešto što nam mora biti dozvoljeno – smatra Štrek.\nKako korona uništava moždane ćelije: Jedne "KIDNAPUJE" da bi se replicirao, druge "IZGLADNJUJE" DO SMRTI\nNemački Turistički savez kritikovao mere za povratnike za odmora\nNemački Turistički savez ocenio je nova pravila o karantinu za ljude koji se vraćaju sa odmora kao faktičku zabranu obavljanja profesije za tu branšu.\n- Za zimu ne možemo da prodamo gotovo ništa. Turizam je postao trgovac bez robe – izjavio je predsednik saveza Norbert Fibig.\nPo povratku iz rizičnih područja u Nemačkoj važi mera kućne izolacije u trajanju od 14 dana. Nemačka savezna država i pokrajine sada su odlučili da će od prvog oktobra karantin moći da se ukine tek pet dana nakon podnošenja negativnog testa na korona virus. Do sada su povratnici iz rizičnih područja bili slobodni odmah nakon podnošenja negativnog testa.\nBONUS VIDEO: Propast pogrebnog sistema u Boliviji\nPogrebni sistem Bolivije propao: Policija skuplja po ulicama tela žrtava kovida


Vesti online / Vesti / Ekonomija / Primena novog Pravilnika o PDV-u počinje sutra\nPovodom stupanja na snagu Pravilnika o PDV-u, 1. jula, Privredna komora Srbije u saradnji sa Poreskom upravom Republike Srbije organizovala je niz sastanaka predstavnika poslovne zajednice i nadležnih institucija, radi što kvalitetnije i pravovremene pripreme za primenu tog podzakonskog akta.\nUpravo ovakvim sastancima i otvorenim dijalogom sa predstavnicima poslovne zajednice, Poreska uprava kreće se u smeru da postane partner privrede, poručila je direktorka Poreske uprave Dragana Marković na skupu u PKS, izrazivši zadovoljstvo saradnjom sa Privrednom komorom Srbije u organizaciji ovakvih skupova.\nPoreska uprava obezbedila je informatičku podršku za elektronsko podnošenje obrasca POPDV, a u februaru ove godine objavila je i Korisničko uputstvo za iskazivanje podataka u pregledu obračuna, koje je sastavni deo aplikacije, navela je Olgica Trajković, načelnik u Sektoru za transformaciju, prezentujući novine koje donosi Pravilnik o obliku, sadržini i načinu vođenja evidencije o PDV i o obliku i sadržini pregleda obračuna PDV.\nTokom diskusije sa predstavnicima poslovne zajednice, povodom otvorenih pitanja u pripremi za primenu Pravilnika, normativno tumačenje odredbi Pravilnika pripremila je Nataša Kovačević, v.d. pomoćnika ministra za fiskalni sistem.\nPredstavnici Nelt Co doo, Elektromreža Srbije ad, Titan Cementara Kosjerić doo, Telekom Srbija ad, JP Elektroprivreda Srbije, Delta M doo, Telenor doo, Mercator S, Agroglobe doo, Sap West Balkans doo, ocenili su ovakve skupove vrlo konstruktivnim, jer su u otvorenom razgovoru sa predstavnicima Ministarstva finansija i Poreske uprave razrešene nedoumice oko implementacije Pravilnika.\nNa poslednjem u nizu sastanaka, 21. juna, najavljena je i izmena Pravilnika, prema kojoj, u periodu od 1. jula 2018. godine do 30. juna 2019. godine, u postupcima provere pravilnosti iskazivanja podataka u Obrascu POPDV, nadležni poreski organi neće uzimati u obzir pogrešno iskazane podatke koji ne utiču na iznos obaveze za PDV.\nRazmatrano je i pitanje koje se odnosi na način unošenja podataka (osnovica za PDV) u Obrazac POPDV po osnovu razgraničenja troškova, obuhvaćenih u skladu sa standardima finansijskog izveštavanja (računovodstvena procena troškova koji pripadaju poreskom periodu i momenat posedovanja ispravnih računa, dokumentacije, obračuna i slično). Značajna novina u vezi sa tim je da je izmenama Pravilnika propisano da će se podaci o prometu dobara i usluga koji je obvezniku PDV-a obavio drugi obveznik PDV-a ili lice koje nije obveznik PDV (strano ili domaće lice), evidentirati na osnovu računa o prometu, odnosno na osnovu drugog dokumenta kojim se dokazuju poslovne promene.\nDodatno, predstavnici Poreske uprave su najavili da se pomenuta izmena Pravilnika neće odnositi na ostvarene nabavke kad je obveznik PDV-a dužnik za promet drugog obveznika PDV (domaćeg/stranog lica), kao i na iskazivanje podataka po osnovu uvoza dobara, plaćenih avansa, izmene osnovice PDV-a .\nTakođe, razmatrana su pitanja koja se tiču osnovice i PDV za primljene i date avanse. Predložena su rešenja tehničkog problema iskazivanja osnovice i PDV-a po osnovu primljenih avansa i po osnovu storniranja primljenih avansa, tako da će Poreska uprava u narednom periodu razmotriti predlog.\nKada je u pitanju problematika utvrđivanja i evidentiranja nabavne vrednosti reklamnog materijala bez naknade i poklonima manje vrednosti čiji je pojedinačna vrednost manja od 2.000 dinara, poreski organ je zauzeo stav da je potrebno da se u okviru PDV evidencije obezbedi posebna evidencija o prometu (prodaja/nabavka) dobara u skladu sa članom 6 Zakona o PDV-u. Dodatno, vrednost po kojoj bi se iskazivali podaci u Obrascu POPDV bila bi vrednost utvrđena u skladu sa članom 17. Zakona o PDV-u.\nNa Portalu E- porezi tokom jula biće postavljena elektronska adresa putem koje će poslovna zajednica moći da se obraća Poreskoj upravi za pomoć i dodatna objašnjenja u vezi sa primenom Pravilnika.\nEKONOMIJA Poreska "belom listom" zapravo ugrožava redovne platiše?


Saradnja jedinice za podršku MUP Kantona Sarajevo i MDDC - MDDC\nPredstavnici jedinice za podršku MUP Kantona Sarajevo posjetili su Regionalni centar za obuku pasa za otkrivanje mina za jugoistočnu Europu (MDDC). Razmatrane su mogućnosti obuke pasa za otkrivanje eksploziva i narkotika za potrebe pomenute jedinice. Kako su istakli predstavnici jedinice za podršku MUP Kantona Sarajevo, obuka pasa za otkrivanje narkotika i eksploziva, kao i obuka vodiča službenih pasa jedan su od prioriteta navedene jedinice. Nakon prezentacije rada službenih pasa koja je upriličena za goste razgovaralo se o konkretnoj saradnji i mogućnostima obuke službenih pasa i vodiča pasa koje bi koristili na području Kantona Sarajevo, ali i drugim dijelovima Bosne i Hercegovine.\nMDDC je u prethodne četiri godine ostvario zavidnu saradnju sa jedinicama za podršku Hercegovačko-neretvanskog i Zeničko-dobojskog kantona, Graničnom policijom, te Policijom Distrikta Brčko za koje su obučavani službeni psi i vodiči pasa koji su obavljanje svakodnevnih policijskih poslova olakšali u velikoj mjeri.


Diplomatski spor SAD - Kina\nKineski policajci sprečavaju novinare da uđu u bolnicu u Pekingu u kojoj se sada nalazi disident Čen Guangčeng\nKina je saopštila da slepi disident Čen Guangčeng može da traži dozvolu za studiranje u inostranstvu, što nagoveštava moguće rešenje za diplomatski spor započet njegovim bekstvom iz kućnog pritvora u američku ambasadu u Pekingu.\nAmerička državna sekretarka Hilari Klinton izjavila je danas novinarima u Pekingu da uočava napredak u tom slučaju i da je „ohrabrena“ najnovijim stavom kineskih vlasti.\nDržavna sekretarka je već nekoliko dana u Pekingu radi redovnih godišnjih razgovora na visokom nivou, koji su pali u drugi plan zbog drame u vezi sa pomenutim disidentom.\nGuo Jušan, koji je pomogao Čenu da se skriva u Pekingu, kaže da je Čen dobio pismo od Njujorškog univerziteta sa ponudom za studiranje. Gao je dodao da se Čen nada da će neko vreme boraviti u Sjedinjenim Državama pre nego što se vrati u Kinu.\nPredstavnik kineskog ministarstva inostranih poslova Liu Vejmin rekao je ranije da Čen može da traži dozvolu za studiranje u inostranstvu „kao bilo koji drugi kineski građanin“.\nTom saopštenju prethodio je niz Čenovih apela u kojima je iznosio zabrinutost za svoju bezbednost i izražavao želju da neko vreme provede u Americi. U jučerašnjem telefonskom razgovoru sa grupom kongresmena, tokom jednog pretresa u Kongresu, Čen je izneo nadu da će se sastati sa sekretarkom Klinton.\nRanije ove nedelje Čen je prihvatio dogovor između američkih i kineskih funkcionera kojim bi mu bilo omogućeno da ostane u Kini na „bezbednom“ mestu i studira pravo. Ali kada je napustio američku ambasadu Čen je promenio mišljenje rekavši da je njegovoj porodici prećeno.\nTokom današnjeg susreta sa kineskim predsednikom Huom Đintaom američka državna sekretarka Hilari Klinton rekla je da su Sjedinjene Države predane „premošćavanju razlika kada god je to moguće“, ali da su američko-kineski odnosi „snažniji nego ikada ranije“.\nKineski premijer Ven Đijabao rekao je da su razgovori dve strane bili „veoma produktivni“ i da su dve zemlje „ublažile uzajamne zabrinutosti“. Ali on je pozvao američku državnu sekretarku da poštuje razlike između dve zemlje.\nČen Guangčeng je samouki pravnik i aktivista za ljudska prava koji je slep od rođenja. 2006. godine osuđen je na 4 godine zatvora zbog otkrivanja kršenja ljudskih prava u okviru kineske politike promoravanja na abortus radi kontrole priraštaja stanovništva. Od 2010. bio je u kućnom pritvoru sve dok nije 22. aprila pobegao i sklonio se u američku ambasadu u Pekingu.


Slučaj “Jadran”: Rovčanin na crvenoj potjernici Interpola – Borba\nInterpolova crvena potjernica raspisana je za Nikšićaninom Dejanom Rovčaninom kojeg Specijalno tužilaštvo tereti da je bio jedan od organizatora pokušaja šverca 60 kilograma kokaina vojnim brodom “Jadran” – saznaje Pobjeda.\nOsim Rovčanina, na čelu kriminalne grupe, kako se sumnja, bio je i srpski državljanin Vladimir Račić, koji je takođe nedostupan našim vlastima.\nVojna policija i Specijalni policijski tim, u saradnji sa Specijalnim državnim tužilaštvom, spriječili su slanje kokaina vrijednog više miliona evra i 19. aprila uhapsili dio organizovane kriminalne grupe.\nNa spisku osumnjičenih našli su se podoficir Vojske Crne Gore Duško Radenović, stariji vodnik Miloš Kulić i Tivćanin Radomir Ostojić. Nakon hapšenja svima je određeno zadržavanje, a osumnjičeni Miloš Kulić, suočen sa ozbiljnošću optužbi, odlučio je da istražiteljima ispriča svoja saznanja i svoju ulogu u švercu droge na brodu “Jadran”. Njemu je nakon toga dodijeljen status svjedoka saradnika.\nSjeverna Koreja lansirala dvije rakete


Dačić o Makedoniji: Nije Vlada već bezbednjaci - 25.08.2017, Sputnik Srbija\nMinistar spoljnih poslova Srbije Ivica Dačić izjavio je danas da se bezbednosna saznanja do kojih je došla Srbija ne odnose na Vladu Makedonije, već na... 25.08.2017, Sputnik Srbija\npolitika, vesti, srbija, ivica dačić, nikola dimitrov, vlada srbije, vlada makedonije, severna makedonija\n19:27 25.08.2017 (Osveženo: 10:50 24.08.2021)\n© Tanjug / SAVA RADOVANOVIC/Ministar spoljnih poslova Srbiej i Makedonije Ivica Dačić i Nikola Dimitrov\nDačić je rekao da je sastanak sa makedonskim kolegom Nikolom Dimitrovim bio konstruktivan i otvoren i dodao da mu je preneo bezbednosna saznanja srpskih kontraobaveštajnih službi.\n„Naša saznanja su izazvala našu reakciju da smo želeli da izbegnemo mogućnost da nastane trajna šteta u našim odnosima u smislu da Srbija bude optužena za izazivanje nemira i za destabilizaciju Makedonije“, rekao je Dačić novinarima u Nišu.\nOn je naglasio da su Srbija i Makedonija prijatelji, da tako treba i da ostane, te da treba da se sačuvaju od toga da budu kolateralna šteta globalnih međunarodnih odnosa.\nDačić je ponovio da se osoblje Ambasade Srbije vratilo u Skoplje, a da će se ambasador vratiti 31. avgusta i odmah zatražiti prijem kod predsednika Vlade Zorana Zaeva, te da će se nastaviti komunikacija o svim otvorenim pitanjima.\nOn je naglasio da je Dimitrovu ukazao na saznanja srpskih bezbednosnih službi.\nOdgovarajući na pitanja novinara, Dačić je precizirao da se saznanja srpskih bezbednosnih službi ne odnose na Vladu Makedonije ili neko konkretno ministarstvo u Skoplju, već na bezbednosni sektor.\n„Naravno, u svemu tome uz učešće stranog faktora. Mogu da vam kažem koji je to strani faktor, ali neću. Ovde je reč da se to više ne dešava, da ne budemo kolateralna šteta globalnih međunarodnih odnosa“, rekao je Dačić i ponovio da Srbija ne želi da bude optužena ili da se spominje negativan uticaj Srbije na unutrašnja dešavanja u Makedoniji.


Ako u Srbiji uspemo da korigujemo ono što odbija kapital, biće i ulaganja - biznis24.rs\nVrednost stranih investicija u Srbiji lane je bila 2,8 milijardi evra, što je za 20 odsto manje nego prethodne godine. Kako je pandemija bitno usporila tokove novca, širom globusa je bilo 35 odsto manje stranih ulaganja, pa se čini da je Srbija dosta dobro prošla. Sada se postavlja pitanje hoće li opasna zaraza trajnije promeniti ulagačke tokove i hoće li se strani kapital i narednih sezona slivati na ovdašnje prostore.Posle pandemijskog šoka, evroinvestitorima pažnja će biti više usmerena na tržišta bliža Evropskoj uniji, i to ona gde je radna snaga digitalno obrazovana. To bi moglo da odgovara Srbiji. Međutim, možda su ulagačima još i važniji pravna uređenost i makroekonomska stabilnost države u čiju privredu investiraju.Možda je ponajviše problema bilo u transportu do ili sa udaljenih destinacija. Toliko da su investitori već korigovali ranije ulagačke kriterijume. Pandemija je dodatno podstakla od ranije izražen trend digitalizacije, pa vlasnici kapitala kada odlučuju o ulaganjima imaju u vidu i ovaj novi trenutak.Put kapitalaŠok je bio snažan, pad ekonomske aktivnosti drastičan i stoga će otisak zaraze biti trajniji. Još jedna globalna epidemija je započeta na istoku, tržištu koje je poslednje tri decenije bilo najprivlačnije višku novca sa svetskih berza. Prekinuti su brojni snabdevački lanci, proizvodnja je u važnim delatnostima imala teške trenutke.Uloga digitalizacijeSvakako će investitori i dalje tražiti tržišta sa malim proizvodnim troškovima, ali digitalizacija je naglasila i način ulaganja kada globalna firma ne osniva novu, već sa već postojećom domicilnom ugovara proizvodnju i otkup. Digitalizacija je omogućila potpunu i pravovremenu kontrolu poslovanja bez fizičkog prisustva na samoj lokaciji. Efekat po zaposlenost, plate i poreze je praktično isti.Teško da će nadolazećih decenija ulaganja biti u tolikoj meri skoncentrisana na jednu oblast kao što je proteklih bila na istok Azije. Pojedini proizvodni centri biće znatno bliži Evropskoj uniji ili SAD nego što su danas. Time se izbegava ne samo proizvodna zavisnost od jedne regije, već se i višestruko umanjuje verovatnoća prekida snabdevačkih lanaca.Zamislite samo kakve je sve poremećaje izazvao praktično prekid teretnog brodskog saobraćaja sa Kinom u prvom kvartalu prošle godine; oko 550 teretnjaka, većina nosivosti 100.000 tona, neplanirano nije uplovila u kineske luke, odnosno izašla iz njih.Čini se da mnogo toga što počinje da biva značajno pri investicionim odlukama odgovara Srbiji. Okružena je evrounijskim zemljama, pa će više biti zanimljiva mandarinskim ulagačima nego do sada.Ustaljena priča o razlozima pandemije uticaće na buduću predstavu o onima koji su, sticajem prilika, prvi došli pod udar opasnog virusa. Tako će ostati trajna slika o neuređenosti kineskih pijaca i nedaćama sa takvih prostora. Sasvim izvesno Kini će ubuduće biti teže da na najatraktivnija tržišta izvozi direktno. Investitori iz najmnogoljudnije države na svetu već obilaze lokacije na obodu EU i SAD u kojima bi narednih godina otvarali proizvodne pogone, poslednjih decenija masovno locirane baš po kineskim gradovima.Ogromne svote jeftinog novca na svetskim berzama takođe idu u prilog Srbiji, baš kao i poslednjih sezona postignuta makroekonomska stabilnost. Tu je i ne tako malo novih auto-puteva. Uostalom lanjski pad stranih ulaganja od samo (nepunih) 20 odsto ukazuje da je ovdašnji prostor itekako zanimljiv ulagačima. Verovatno i više nego što je bio do pre samo godinu dana.Jeftin novacKako smo blizu Unije, a nudimo jeftinu i za digitalnu tehnologiju poprilično obučenu radnu snagu, gotovo je izvesno da će narednih sezona evropski vlasnici kapitala biti zainteresovani za ulaganja širom Srbije. Tim pre što se i dobro snalazi u digitalizaciji. Poslednjih godina stalno raste izvoz ovog sektora i nalazi se rame uz rame sa agrarnim eksportom. Takođe, nevolje oko naplate poreza frilenserima pokazuju u kom obimu strane kompanije angažuju srpske “digitalne nomade”.Investitorima bode oči i hipertrofiran javni sektor, u kome se zapošljava prvenstveno voljom stranke na vlasti, a zaposleni imaju 30 odsto veću zaradu od radnika iz privatnnog sektora sličnog stepena i profila obrazovanja, mada upola manje rade.Slabe tačkeMeđutim, i Srbija ima svoje slabe tačke. Ovdašnja životna sredina je izuzetno zagađena, a investitori, naročito posle pandemijskog šoka, sve se ređe odučuju da ulažu tamo gde se ne poštuju “zeleni” standardi i gde se ne živi po ekološkim načelima. Posebno je finansijski sektor nesklon da kreditira ulaganja u zemlju sa previše čestica u vazduhu, neregulisanog pitanja otpada ili, za evropske prilike neprihvatljivo, siromašne komunalnom infrastrukturom.Druga slaba tačka u ponudi Srbije kao investicionog područja je vladavina prava. Država u kojoj sudski sporovi traju decenijama jer je pravosuđe pod snažnim, i stalno rastućim, uticajem politike ne može da bude privlačna ni običnom čoveku, kamoli onom ko bi trebalo da uloži novac i da u takvoj sredini oplodi stotinak miliona evra.Izvor: Živan Lazić, 021.rsNo, ovi, u očima investitora, negativni bodovi mogu da budu ispravljeni. Neophodno je da se reformišu javni sektor i javna ulaganja, koja su poslednjih godina narasla na čak šest odsto BDP. Takođe, javna ulaganja bi trebalo da se znatnim delom preusmere na rešavanje ekoloških i komunalnih pitanja. Dakle, kada je reč o investicijama, mnogo toga je u našim rukama. Ako uspemo da korigujemo ono što odbija kapital, biće i ulaganja.\nbila · bilo · bitno · čini · dosta · evra · globusa · godine · investicija · Kako · lane · manje · milijardi · nego · novca · odsto · pandemija · prethodne · širom · srbija · Srbiji · što · stranih · tokove · ulaganja · usporila · vrednost\nZadružna MALINA U ČOKOLADI – nova SNAGA AGRARA\nSveta stolica OTKRILA “tajnu”: Vatikan POSEDUJE više od 5.000 ...


Svjetska banka: Tri faktora ključna za oporavak - preduzetnica.me\nPočetna»Kolumne»Biznis i Ekonomija»Svjetska banka: Tri faktora ključna za oporavak\nod autorke Edita Dautović dana\t 13/10/2020 0 Komentari\nOporavak ekonomske aktivnosti očekuje se 2021. godine, u rasponu od 1,1 do 3,3 procenta. Ovakava prognoza i dalje je veoma neizvjesna, uz rizik lošijeg ishoda.\nBrzina oporavka zavisi od trajanja pandemije koronavirusa, raspoloživosti i distribucije vakcine kao i razmjera poboljšanja globalne trgovine i investicija. Kao rezultat, rast u regionu može biti slabiji od očekivanog u slučaju pogoršanja pandemije.\n,,U ovako izazovnim vremenima, zemlje Evrope i centralne Azije moraju da planiraju za period nakon trenutne krize i pripreme se za snažan post-pandemijski oporavak “, kaže Ana Bjerde, potpredsjednica Svjetske banke za Evropu i centralnu Aziju, i dodaje:\n,,To znači jačanje upravljanja, poboljšanje investicione klime, kao i jačanje inovacija i digitalnog razvoja. Značajna i održiva ulaganja u kvalitetno obrazovanje i zdravstvenu zaštitu biće od kritične važnosti.”\nOčekuje se da pandemijom podstaknut pad ekonomske aktivnosti u 2020. poveća siromaštvo u svim zemljama regiona. Uz granicu siromaštva od 3,2 dolara na dan, dodatnih 2,2 miliona ljudi moglo bi da zapadne u siromaštvo, prenosi investitor.me.\nFoto: Ilusttracija, pinterest\nUz granicu siromaštva od 5,5 dolara na dan, koja se obično koristi kao definicija za zemlje koje po pravilu pripadaju grupi sa višim srednjim dohotkom, čak 6 miliona ljudi moglo bi postati siromašno.\nZaključak posebne analize u izvještaju je da ključ snažnog oporavka u regionu leži u poboljšanju pristupa i kvalitetnom tercijarnom obrazovanju kao i smanjenju zdravstvenih riziko-faktora za odrasle.\nI dok zemlje u regionu pružaju relativno dobro osnovno obrazovanje i zdravstvene usluge, prema Indeksu ljudskog kapitala Svjetske banke, treba se više učiniti da bi pojedinci i zemlje imali uspjeha u budućnosti.\nPrethodni PostScholz: EU ide u smjeru fiskalne unije\nSljedeći Post LANE:Ekonomija eurozone ulazi u težu fazu


Lavrov: Zapad više ne uspeva sam da upravlja svetom - 24.11.2020, Sputnik Srbija\nLavrov: Zapad više ne uspeva sam da upravlja svetom\nZapad više ne može sam da upravlja svetom, izjavio je ministar spoljnih poslova Rusije Sergej Lavrov. 24.11.2020, Sputnik Srbija\n© Sputnik / Alekseй Kudenko / Uđi u foto-galerijuMinistar spoljnih poslova Rusije Sergej Lavrov\nZapad više ne može sam da upravlja svetom, izjavio je ministar spoljnih poslova Rusije Sergej Lavrov.\n„Grupa G20 odražava shvatanje, uključujući i naših zapadnih partnera, da više ne uspevaju sami da upravljaju svetom, pa je, umesto takozvane G7, pre 10 godina prvi put na najvišem nivou održana grupa G20“, rekao je Lavrov.\nRuski ministar je primetio da su zapadni partneri Rusije sve manje spremni da postojeće probleme rešavaju dijalogom.\n„Ipak, optužbe na račun Rusije iz bilo kog razloga, a sve češće bez povoda, jer nas sve češće optužuju za nešto što nije dokazano nijednom činjenicom, iako već odavno tražimo da nam te činjenice predstave. Ali, ipak, to je mala grupa zemalja. Većina država je solidarna s nama u ovome što sam upravo rekao – u potrebi da se poštuju principi suverene jednakosti, nemešanja u unutrašnje poslove i rešavanja svih sporova dijalogom, na šta su naši zapadni partneri sve manje spremni“, naglasio je Lavrov.\nOdnosi Rusije i zapadnih zemalja pogoršali su se zbog situacije u Donbasu i oko Krima, koji se ponovo ujedinio sa Rusijom nakon referenduma na poluostrvu. Zapad je, optužujući Rusiju za mešanje, uveo sankcije, Moskva je preduzela kontramere, pokrenula politiku zamene uvoza i više puta govorila da je kontraproduktivno razgovarati sa njom na jeziku sankcija.


RTS :: Kako su organizovane posete u domovima za stare, koje procedure moraju da se poštuju\nŽivot u vreme pandemije Kako su organizovane posete u domovima za stare, koje procedure moraju da se poštuju\nnedelja, 25. okt 2020, 07:30 -> 15:33\nPredsednik Udruženja privatnih domova za stare Radoslav Milovanović rekao je za RTS da ukoliko neko od onih koji borave u staračkim domovima ima simptome kovida svi se testiraju, ili pojedinačni slučajevi. Tada socijalna ustanova ulazi u 14-dnevnu izolaciju, povećava se budnost i pažnja, ukazao je Milovanović.\nPrema poslednjim podacima Ministarstva za rad, zapošljavanje, boračka i socijalna pitanja u domovima kovid-19 potvrđen je kod 20 korisnika i 20 zaposlenih.\nGostujući u Jutarnjem programu RTS-a, Radoslav Milovanović, predsednik Udruženja privatnih domova za stare rekao je da se ništa nije promenilo od prvih dana kovida - nijedna odluka ni procedura nije promenjena, već smo "sada malo iskusniji, sa više informacija, bolje se borimo".\nIstiče da je u u pitanju ceo sistem socijalne zaštite - to su i centri sa socijalni rad, ustanove za brigu omladine i dece ometene u razvoju, a ne samo starački domovi - u svega u dva privatna doma za stare ima pojave kovida kod zaposlenih, koji se dobro izoluju, evakuišu se na vreme i prepoznaju simptome ili je reč o onima koji su se posle godišnjeg odmora vratili kao zaraženi.\nMilovanović je pohvalio odluku Krznog štaba i Vlade da se omogući besplatno testiranje.\nPrema njegovim rečima, zaraženi zaposleni ne mogu da se vrate na posao dok ne donesu negativan test.\n"Obično se to dešava posle godišnjih odmora, kada dolaze i kada su non-stop na poslu, dan rade a dva dana ne rade, onda se to retko dešava. Ako se osoba zarazila, a nosila je zaštitnu opremu na poslu, zarazu na poslu nisu preneli, smisao svega je da štitimo sebe i druge od sebe - ne znamo šta ko nosi", rekao je on.\nAko neko ima simptome od onih koji borave u staračkim domovima, Milovanović kaže da imaju dobru saradnju sa Zavodom za javno zdravlje, testiraju se svi ili pojedinačni slučajevi.\nAko ima dve ili tri osobe sa temperaturom preventivno se testiraju svi i ustanovi se tačno da li ima pozitivnih i oni se evakuišu, objasnio je on.\n"Ustanova ulazi u 14-dnevnu izolaciju, karantin, niko napolje, niko unutra - povećava se budnost i pažnja, to smo uveli u praksu u martu ili aprilu", kaže Milovanović.\nSistem da se radi 14 dana pa u izolaciju 14 dana, postoji u jednom domu u Knjaževcu gde je i proglašena vanredna situacija - gde god se pojavi sumnja može tako da se pristupi radu, ukazao je Milovanović.\nU Gerontološkom centru u Kruševcu je 175 korisnika, uglavnom osobe koje gravitiraju ka Kruševcu i čine Rasinski okrug.\nDirektorka ustanove Jelena Mijailović kaže da poštuju sve mere u skladu sa instrukcijama Ministarstva za rad, svakodnevno se vrši merenje temperature zaposlenih, korisnika, dezinfikuju se prostorije kao i dvorište.\nPosete su, kako kaže direktorka, dozvoljene i kontrolisane, moraju da budu najavljene dan ranije, srodnici moraju da imaju masku i rukavice, meri se temperatura u delu za posete u prisustvu stručnih lica.\nMilovanović takođe ističe da posete nisu zvanično zabranjene, ali kada je temperatura spolja ispod 18 stepeni ne mogu da se sprovode. Mogu u spoljnoj sredini na propisnoj udaljenosti sa maskama, vizirima.\n"Svaka ustanova ima svoj upravni odbor koji može samostalno da zabrani posetu", zaključio je Milovanović.


Bez snažnih i slobodnih medija pristupni pregovori Srbije sa EU ne mogu se uspešno završiti, a poglavlje 23 koje će se verovatno otvoriti krajem godine ukjučuje i reforme u medijskoj sferi, čulo se na panelu o srpskim medijima u Evropskom parlamentu.\nNa skupu koji je organizovala Grupa liberala i demokrata u Evropskom parlamentu, izvestilac za Srbiju Jelko Kacin ukazao je na najveće probleme medija u Srbiji – na autocenzuru, na državu koja se iz njih još nije povukla, netransparentno vlasništvo, na to da iza finansiranja i oglašavanja u medijima često stoje srpska ministarstva i političke stranke.\nIako ovo nije ništa novo, svakoj srpskoj vlasti upravo takvo stanje medija je odgovaralo. O tome valjda najrečitije govori podatak da na predstavljanje izveštaja Verice Barać o kontroli medija pre tri godine, niko, ama baš niko, iz tadašnje vlade nije došao.\nČemu onda čuđenje nad postojanjem autocenzure u srpskom medijima?\nJovanka Matić, naučna saradnica Instituta društvenih nauka, uz podsećanje da je na problem autocenzure ukazano i u nedavnom izveštaju Stejt departmenta, kaže da autocenzura nije uzrok nego posledica strukturnih problema medijskog sistema, od kojih je najveći način finansiranja medija.\n“Kod nas je oblast medijske ekonomije jedna potpuno slepa mrlja medijskog sistema. Mi veoma malo znamo o načinu finansiranja medija zato što je to zakonski neregulisano, ali nema ni izveštaja o načinu finansiranju medija. Mi ne znamo koliki su tiraži pojedinih novina, ko su njihovi finansijeri itd. Drugo, ne postoji funkcionalno tržište i značajan deo medijske ekonomije se obavlja mimo tržišta; tržište, koje je samo po sebi oko 172 miliona evra, nije u stanju da opsluži nekih 1200 medija. Većina medija kod nas je neprofitabilna, ali umesto da se taj broj smanjuje, on se još povećava. Dakle, kako uopšte opstaje ovoliki broj medija toliko godina – to je problem o kome veoma malo znamo, ali to nedvosmisleno upućuje na zaključak da tržište nije glavni faktor koji određuje sudbinu medija, odnosno, da se mnogo toga događa mimo tržišta“, ukazuje Matić.\nVeljanovski: Medijski poslenici posustaju u borbi\nUnapređivanje demokratskih procesa uz kontrolisane i ucenjene medije – nije moguća misija. A da su mediji u Srbiji zarobljeni, ucenjeni i korumpirani, i to višestruko, uverljivo je dokazala legendarna čelnica antikorupcijskog saveta: sakrivenim vlasništvom medija, državom kao njihovim vlasnikom, izdvajanjem ogromnog novca iz budzeta za medijsku promociju ministara i drugih funkcionera, što državne institucije ne smeju da rade, marketinškim agencijama, čiji su vlasnici političari, preko kojih nagrađuju ili kažnjavaju medije.\nNa državu kao veoma značajnog aktera medijske ekonomije, o čemu takođe veoma malo znamo, upire prstom i Jovanka Matić.\n“Država je, zapravo, ta koja nema interes da stvari menja jer u ovoj netransparentnoj situaciji ona uspeva da reguliše tokove novca prema medijima na potpuno netransparentne i netržišne načine. Posledica toga je autocenzura”.\nAko se u Srbiji ne može saznati ko ima medije, ko ih i čijim novcem finansira, sve strategije i svi zakoni ne vrede ama baš ništa.\n“Mora se uvesti transparentnost vlasništva, ali i transparentnost finansiranja medija. Dakle, samo po sebi transparentno vlasništvo neće dovesti do te velike promene dok ne saznamo koji su to sve tokovi novca prema medijima”, ukazuje Matić.\nA da još uvek ne možemo saznati ko stoji iza medija, pa, preme tome, ni kako se finansiraju, ni postoji li nedozvoljena koncentracija medija, podsetila su nas i nedavna prepucavanja o tome ko su sve bili vlasnici ugašenog tabloida Press. Dok je biznismen Miroslav Mišković nakon dugog srikrivanja priznao da je bio većinski vlasnik Pressa, doskorašnji gradonačelnik Dragan Đilas tvrdio je da nije imao vlasničkog udela u tom listu. U lavirintima off-shore kompanija najviše što se može saznati jesu imena advokata koji ih vode, ali nikako pravih vlasnika.\nRade Veljanovski, profesor novinarstva na Fakultetu političkih nauka, kaže da se tu i tamo ovako nešto može desiti i u zemljama boljih demokratskih običaja, ali dodaje:\n“Ako se tu i tamo o nekome sazna da ima prikriveno vlasništvo, njegove političke akcije toliko padnu da nema više šanse da ostane u političkom životu. Vlasništvo često skrivaju i biznismeni upravo zato što su u sprezi sa političarima i što se preko njihovog vlasništva promoviše politički interes određenih političkih grupacija. Mene posebno brine to što i medijski poslenici posustaju u toj borbi jer društvo koje iole teži demokratiji ne sme da odustane od toga da stvari postavi na pravo mesto – da, dakle, ustanovi transparentnost vlasništva medija, da ograniči eventualno prekomerno vlasništvo. Napori koji u ovoj zemlji traju punih pet godina da se donese regulativa koja bi doprinela tome da vlasništvo postane transparentnije nikako da postane deo zakonskih odredaba. Najveći otpor tome su pružali sami vlasnici medija, ali oni ne bi uspeli u tome da nisu imali političku podršku”, podseća Veljanovski.\nUprkos nadama pripadnika sedme sile da će tri medijska zakona i strategija biti primenjeni i stanje medija promenjeno, šanse za to nisu nimalo neupitne. Moglo bi to lako proći kao kada je prethodna vlast povodom seta pravosudnih zakona koji su doneli zloglasnu “reformu” pravosuđa obmanula Venecijansku komisiju, a što je mnogo tragičnije, i građane Srbije.


Novi Akva park na Deliblatskoj peščari - Prozori + Vrata\nArhitektura Novi Akva park na Deliblatskoj peščari\nGradnja kompleksa od oko 8.000 kvadratnih metara u okviru izletišta Vekerle nadomak Banatskog Karlovca, u opštini Alibunar uveliko je u planu. Kako je za Ekapiju pojasnio vlasnik i direktor firme Goran Divljak, reč je o investiciji vrednoj 2,5 miliona evra.\n„Kompleks će sadržati hotel sa 120 ležajeva i u njegovom sklopu nalaziće se spa-centar koji podrazumeva zatvoreni bazen, saunu, tursko kupatilo i slanu soba. Kao posebne celine izgradićemo restoran velikog kapaciteta, pet bazena i dečji akvapark sa dva manja bazena“, kaže Divljak i dodaje da će u okviru kompleksa biti izgrađena i po dva fudbalska košarkaška i teniska terena.\nPrema njegovim rečima, Deliblatska peščara je idealno mesto za ovakav jedan kompleks, s obzirom na blizinu Beograda i Temišvara, ali i činjenicu da je prava vazdušna banja.\nDivljak je objasnio da će se kompleks graditi u tri faze i da će ceo projekat biti gotov za pet godina. Urbanistički projekat za izgradnju ovog projekta, koji je izradio projektni biro Art Royal inženjering iz Pančeva, sada je nalazi na javnoj prezentaciji u opštini Alibunar, do perioda od 18. maja.\nPrethodni tekstNapravite ogradu od starih drvenih vrata\nSledeći tekst60 odsto privrednika planira da poveća investicije\nToplina i svedenost skandinavskog dizajna


Republika / Srpska desnica osnovala dva odbora u Nišu\nponedeljak, 4. 11. 2019.| 15:26\nLider Srpske desnice Miša Vacić\nSkupu se prvi obratio predsednik odbora Niška Banja Nikola Stamenković, koji je rekao da kao mlad čovek bira da ostane u svojoj zemlji. „Ponosan sam što sam Srbin i kroz ideologiju Srpske Desnice uspećemo da stvorimo uslove za srećan život u najlepšoj zemlji na svetu, u Srbiji“ – zaključio je Stamenković.\nNa samom kraju, obratio se predsednik Srpske Desnice Miša Vacić koji je izrazio zadovoljstvo zbog velikog odziva ljudi za skupštinu Srpske Desnice u Niškoj Banji. Vacić je rekao da je narod ovog kraja poznat po hrabrosti i koji je spreman da ostane u svojoj zemlji i sopstvenim snagama se izbori za svoju egzistenciju. „Srpska Desnica poziva sve Srbe na solidarnost i smatramo da je vreme da se okrenemo jedni drugima kako bi stvorili uslove za pravilno vaspitanje dece, razvili privatno preduzetništvo i domaću proizvodnju“.\nSrpska Desnica osnovala je odbor i u niškoj opštini Palilula. Delegati iz Niške Palilule su jednoglasno izabrali Ivana Stanisavljevića za predsednika Opštinskog odbora SD Palilula, Srđana Mladenovića za potpredsednika, a Aleksandar Anđelković postavljen je za sekretara odbora. Izabrani članovi Opštinskog odbora postali su Aleksandra Marković i Saša Mladenović.\nPrisutne je pozdravio lider Srpske Desnice Miša Vacić istakavši važnost srpskog sabiranja i zajedničkog ulaganja napora radi ostvarenja srpskih nacionalnih interesa kroz institucije. „Pozivam vas da svakodnevno upoznajete ljude u svom okruženju sa programom i stavovima Srpske Desnice kako bi svaki čovek bio upućen na jedinu pravu nacionalnu opciju u Srbiji“. Vacić je izjavio da se vizija modernije i bolje Srbije kroz spoj sa tradicionalnim vrednostima i srpskim nacionalnim ponosom najbolje može ostvariti na način na koji to čini Srpska Desnica. „Mi smo konstruktivna opozicija spremna da postane vlast, poverenjem naroda koje ide u prilog snaženja Srbije“.\nSrbija Niš Miša Vacić Srpska desnica\n(FOTO) Naše prijateljstvo se ne zasniva samo na rečima: Ruski i srpski desničari stvorili snažno savezništvo!


U okviru ponude restorana "Groš" uskoro pumpa, perionica i kafić - Dnevnik Juga\nPočetna / DRUŠTVO / U okviru ponude restorana „Groš“ uskoro pumpa, perionica i kafić\nNa prostoru ispred Etno brvnare „Groš“ u Leskovcu uveliko se grade benzinska pumpa, savremena perionica i kafić, te će tako kompleks oko restorana „Groš“ uskoro leskovčanima ponuditi i ovu vrstu usluge.\nGradonačelnik Leskovca Goran Cvetanović danas je obišao ovo gradilište i ovom prilikom istakao da se u svim delovima našega grada radi gradi.\n„Leskovac je grad sa povoljnim poslovnim okruženjem, što dokazuje i NALED-ov sertifikat koji smo dobili na osnovu 96,33 %. U svim delovima grada se radi i gradi. U ovom trenutku se na najmanje četiri lokacije grade benzinske pumpe, očekujemo izgradnju Shell pumpe na ulazu u grad, ali smo još ponosniji jer imamo mnogo sugrađana koji su rođeni ovde, žive i rade ovde, a investiraju. Vlasnici etno restorana Groš će u proširenje ovog objekta uložiti 70 miliona dinara. Kada ovaj projekat bude završen čitav ovaj deo grada će izgledati još lepše. Podsetiću vas da je nakon završetka obilaznice i kolovoza sa četiri trake, ulaz u Dubočicu zasijao potpuno novim sjajem i postao jedno od omiljenih mesta za šetnju, razonodu i rekreaciju.“\nPrethodni Ministarstvo poljoprivrede raspisalo Javi poziv za subvencije poljoprivrednicima\nSledeći Gradonačelnik Leskovca posetio povrtara iz Donjeg Stopanja


Radnički sparingovao sa Mađarima -\nU sklopu priprema za početak nove sezone, vaterpolisti Radničkog iz Kragujevca danas su, u svom „Parku“, završili trodnevni sparing sa mađarskim prvoligašem Miškolcom.\nKragujevčani su u odnosu na prethodnu takmičarsku godinu promenili gotovo kompletan sastav, pa je ovo bila prva prilika da trener Uroš Stevanović na delu vidi mnoga nova lica.\n– Počeli smo pripreme pre desetak dana i još uvek se okupljamo u hodu. I dalje nismo kompletni, jer čekamo Lazara Dobožanova i Nebojšu Toholja da se vrate sa Svetskog prvenstva za juniore. Ne možemo da budemo zadovoljni formom, s obzirom na to da neki igrači nisu trenirali preko leta, neki su pauzirali, tako da je fizička sprema šarenolika i trebaće nam duži vremenski period da se pripremimo – rekao je Stevanović.\nČini se da je mađarski prvoligaš, pojačan prošlogodišnjim igračima Radničkog, Milošem Miličićem i Markom Petkovićem, te Aleksandrom Njegovanom iz Crvene zvezde, bio rival po meri.\n– Ove prve trening utakmice protiv Miškolca, koji nije preterano kvalitetan, sigurno su nam mnogo značile za uvid u stanje pred početak sezone. Vidi se da ima mesta za napredak i ogromnog prostora za rad, ali se nadam da će sve to doći na svoje kada bude trebalo. Sledeće nedelje da nam dođe Singidunum, na dve trening utakmice, ali to zavisi od uslova, koji prvi put u Kragujevcu nisu na potrebnom nivou. Voda je hladna, ne greje se već deset dana i videćemo da li ćemo ovde nastaviti pripreme ili potražiti bolje uslove za rad. Nadam se da će se sve to brzo regulisati – kaže šef stručnog štaba Radničkog.\nUoči ovog sparinga, Šumadinci su dobili rivale u drugoj rundi kvalifikacija za Ligu šampiona – mađarski Solnok, nemački Hanover i crnogorsku Budvu.\n– Solnok je veliki favorit u grupi i već je viđen u narednoj fazi. Mi ćemo tražiti pobedu u utakmici sa Budvom, a protiv domaćeg Hanovera, koji je skup nemačkih reprezentativaca i četiri crnogorska igrača, pokušaćemo što skuplje da prodamo kožu. Nećemo biti kompletni, jer su tri nova igrača došla po isteku roka za registraciju – zaključio je Stevanović.


BATE pobedio Vojvodinu, Milić igrač odluke – RTV SUNCE Arandjelovac\nHome » Sport » BATE pobedio Vojvodinu, Milić igrač odluke\nBeloruski šampion prvi pobedio Vojvodinu na pripremama. Bez Mirka Ivanića u sastavu…\nFudbaleri Vojvodine doživeli su prvi poraz na pripremama u Antaliji – i to u generalnoj probi, u najtežoj utakmici od dolaska u Belek – od ekipe BATE Borisova 2:0 (0:0).\nPobedu ekipi iz Belorusije, u čijem sastavu nije bilo bivšeg kapitena “stare dame” Mirka Ivanića koji prelazi u redove Crvene zvezde, doneli su upravo bivši fudbaler crveno-belih Nemanja Milić u 68. minutu posle penala, odnosno Mukamedov u 75.\nVoša je igrala u vrlo jakom sastavu, u timu nije bilo samo povređenog Ognjena Đuričina i Nemanje Milojevića, pa se već može naslutiti i kojih “11” će Krivokapić koristiti na proleće.\n“Stara dama” je igrala veoma dobro na pripremama i zabeležila je četiri pobede u sedam utakmica uz dva remija, dok je pred odlazak u Tursku slavila i u duelu protiv Bačke. Povratak iz Antalije sledi u četvrtak, a videćemo da li će u narednih 48 sati Vojvodina angažovati i pojačanja.\nU nešto ranijem terminu, u “mešovitom sastavu”, Vojvodina je savladala rumunsku ekipu Pućioasu (2:1), uz dva gola Dejana Zukića koji igra sjajno na pripremama.\nPrevious: Haradinaj: Prekinuli smo komunikaciju sa UNMIK-om!\nNext: VIDEO: Partizan – Krila Sovjetov 0:0


Obuka za korišćenje Office 365 alata za organizaciju rada u školi - E-nastava\nObuka za korišćenje Office 365 alata za organizaciju rada u školi\nDa bi škole što spremnije dočekale učenike u virtuelnim učionocama i unapredile svoj rad na daljinu, Majkrosoft podržava realizaciju obuka za korišćenje alata u okviru Office 365 sistema.\nObuke će realizovati zaposleni iz Tehničke škole u Užicu koji već sedam godina koriste Office 365 i na osnovu njihovog iskustva je nastao detaljan vodič Kako u potpunosti organizovati rad škole uz pomoć Majkrosoft Office 365 alata.\nPlanirano je da se obuke realizuju u drugoj polovini avgusta 2020. godine i moći će da učestvuju direktor i nekoliko saradnika iz škole koji bi prenosili znanje ostalim kolegama i na taj način se pripremili za dolazak učenika u virtuelne učionice i organizovali rad škole u uslovima rada na daljinu.\nObuke će trajati 5 nedelja i planirano je 40 sati za realizaciju tema. Rezultat ovih obuka treba da bude uspostavljena platforma za rad na daljinu u okviru Office 365 sistema u svakoj školi koja je uključena u obuku. Stoga je potrebno da se u svakoj školi planira da će deo radnog vremena polaznika obuke, ali i svih zaposlenih, biti posvećen pripremi uslova za rad na daljinu. Škola u oblaku koju zaposleni budu kreirali će svim učesnicima obrazovno-vaspitnog procesa omogućiti rad u okruženju koje je podsticajno, bogato alatima i mogućnostima za kreativnu realizaciju nastave i učenja i omogućava efikasno obavljanje ostalih školskih aktivnosti.\nUČESNICI OBUKE: Obuka je usmerena na podršku školama da u okviru sistema Office 365 organizuju rad škole na daljinu. U okviru obuka postoje dve celine koje su međusobno povezane:\n1) Organizacija onlajn nastave i rada na daljinu;\n2) Organizacija segmenata sistema Office 365 u funkciji podrške školskim procesima.\nUčesnici obuke treba da predstavljaju tim koji će biti nosilac aktivnosti za pripremu škole za rad na daljinu uz pomoć Office 365 alata, kreiranjem segmenata sistema i pružanjem podrške svojim kolegama da se uključe u rad na platformi.\nPredlažemo direktorima da broj članova tima odrede tako da na deset članova nastavničkog veća, jedna osoba pohađa obuku. U okviru tima, članovi (polaznici obuke) treba da podele zaduženja na osnovu tematskih celina i dogovaraju se o koordinaciji rada u okviru svoje škole tokom uključivanja svih članova nastavničkog veća i sekretara škole u Office 365 sistem.\nPozivamo škole koje su zainteresovane da koriste Office 365 sistem da se prijave za učešće u obuci popunjavanjem prijavnog formulara.


Hoce li ti se NAJVECA zelja ikada ostvariti? Izaberi jednu ruzu i SAZNAJ ISTINU! -\n30 Oktobra, 2017\t9\tBy Tiger\nAko ste izabrali ruzu broj dva\nRuza broj dva, kao i njena boja simbolizuje ljubav u svakom trenutku i na svakom mestu.U svakom slucaju,ne radi se o ljubavi odredjene vrste,odnosno opsta ljubav,prema prijatelju ili porodici ili partneru.Osobe koje se odluce za ovu ruzu neka budu uverene da su se opredelili za otvorenu saradnju na svim poljima svoga zivota.\nTe osobe su pozrtvovane u svakom trenutku pa ako je potrebno i da rizikuju da bi ostvarili svoje ciljeve one ce to i uraditi.Jednostavno,ljudi koji se odluce za ruzu broj dva su spremne na sve zarad svoje srece.Nista ne rade slucajno niti delimicno nego od pocetka do kraja,ne birajuci sredstva,cine sve da bi dosli do svoga cilja. U ovom slucaju cilj je ostvarenje zelje.\nNajveca zelja ljudi koji su odabrali ovu ruzu jeste da njihov zivot bude srecan u ljubavi,jer im je ljubav smisao zivota.Osobe koje odaberu ovu ruzu su nazalost osudjene na to da vecno pate zbog ljubavi,tako da im je zelja tesko ostvariva ali ce u poznim godinama ipak naici na pravu osobu.\nAko ste izabrali ruzu pod brojem tri:\nVi ste veseli,i vecno bezbrizni.Vase ponasanje lici na ponasanje leptira u prolece,za svaki problem nalazite resenje jer ste vesele prirode i za vas nema neresive situacije.Vase su misli svetle i optimisticne i za vas i kada je crna situacija vi je zbog svoje vesele prirode pretvarate u manje losu i gledate to sa vedrije strane.\nZbog svoje vesele prirode drugi vas vole i u svojim teskim trenucima uvek traze vas da ih utesite i oraspolozite.Takodje,vi ste u stanju da resite i tudje probleme kao da su vasi.\nPrijatelji vas vole,a poznanici obozavaju i svi bi da budu uvek u vasem drustvu.\nVasa najveca zelja je da uspete u poslovnom smislu.Mnogo ulazete u vase obrazovanje i brinete da li cete biti uspesni u vasoj profesiji onoliko koliko ste uspesni u svim drugim sferama vaseg zivota.\nSa obzirom da izuzetnoi puno ulazete u rad na sebi i u sebi, velike su sanse da cete nizati velike poslovne uspehe ma koji izbor vaseg zanimanja bio.Jedino na sta vam skrecemo paznju jeste cinjenica da je lepo imati novac ali da ne smete zaboraviti koliko je vazno u svom zivotu imati ljubav.


MOH Iuventus cantat\nTradicija horskog pevanja u Somboru je duga i dobro utemeljena u kulturnu baštinu koja je osnovna odrednica ovog grada. Mada se početak horskog pevanja vezuje za 1870. godinu, kada je osnovana Somborska srpska pevačka družina, ima dosta dokaza da su već od 1816. u Učiteljskoj školi postojali horski sastavi, a u međuvremenu su formirani horovi sa različitim nacionalnim osobenostima. Međutim, osnovni razlog zašto se istorija horskog pevanja u Somboru vezuje za pomenutu Družinu, čijih je 125 godina postojanja svečano obeleženo na kraju 1995, je to što je ona sve ovo vreme kontinuirano delovala i širila ljubav i umeće prema horskom muziciranju.\nGodine 1957. od nekoliko nacionalnih horskih družina formirano je Somborsko pevačko društvo koje traje do danas. Ali, kada je počelo njegovo lagano opadanje i kada dođe u pitanje njegov opstanak, 6. novembra 1989. novoosnovani hor mladih "Iuventus cantat", pod upravom mladog i nadahnutog horovođe i animatora, profesora muzike Silvestera Hajnala, spoji se sa postojećim Somborskim pevačkim društvom i donese mu mladost, polet i sveže glasove, kojim ga podmladiše i ponovo usmeriše putem stare slave kojim su hodile brojne generacije predvođene značajnim dirigentskim imenima.\nIz sale Somborskog pevačkog društva danas odjekuju mladi glasovi, i razdragan smeh u pauzama, koji na koncertima širom zemlje, a sve češće i Evrope, pronose slavu horskog umeća Somboraca. 1995. njima se pridruži "mali" hor dečjeg uzrasta "Vojislav Ilić" koji obećava nastavljanje tradicije negovanja horskog pevanja u Somboru.


Radnički dočekuje Užičane, Šumadija na teškom gostovanju Mokroj gori (subota,16h) - KRAGUJEVAČKI SPORT\nRadnički dočekuje Užičane, Šumadija na teškom gostovanju Mokroj gori (subota,16h)\nFudbaleri Radničkog spremni za „putare“ (Foto: N. Kotlajić)\nU 5. kolu Srpske lige Zapad, fudbaleri Radničkog 1923 danas od 16 časova na svom „Čika Dači“ dočekuju Jedinstvo Puteve iz Užica, dok u isto vreme Šumadija 1903 gostuje Mokroj gori.\nFudbaleri Radničkog 1923 željni su da sa nova tri boda nastave trku za prvo mesto sa ekipom Budućnosti Krušik. U taboru Kragujevčana je sve podređeno ovom duelu i borbi za povratak u prvoligaško društvo, pa je tako „žrtvovano“ učešće u Kupu Srbije. Trener Radaković je u sredu na gostovanju Poletu iz Ljubića, u pretkolu ovog takmičenja, izveo drugi tim, koji je na kraju poražen sa 0:2.\nIpak, taj poraz nije previše zabrinuo popularne „đavole“, koji su svesni uloge favorita u duelu sa „putarima“ iz Užica.\nFudbaleri Jedinstva su nakon četiri odigranih kola u srpskoligaškom rangu sakupili četiri boda i trenutno zauzimaju desetu poziciju na tabeli. U prošlom kolu su na svom terenu odigrali „mršavih“ 1:1 sa ekipom Mihajlovca 1934, ali gostovanje u Kragujevcu svakako nije prilika za „vađenje fleka“ sa tog duela.\nŠumadinci još uvek čekaju na prve bodove (Foto: M. Jovičić)\nKada je u pitanju drugi kragujevački srpskoligaš, Šumadija 1903, on i dalje čeka na prve bodove u novoj sezoni. Ekipa sa Bubnja je iznenađujuće loše startovala i na gostovanje Mokroj gori putuje sa željom da upiše makar jedan bod, koji bi joj mnogo značio na planu samopouzdanja u nastavku takmičenja.\nZadatak neće biti nimalo lak. Mokra gora je sjajno startovala, trenutno je bez poraza, sa tri pobede i jednim remijem. Takođe, Mokra gora je jedina ekipa u Srpskoj ligi Zapad koja je nakon četiri kola uspela da sačuva svoju mrežu netaknutom.\nSve ovo ne ide u prilog Šumadincima, naročito nakon duela sa Železničarom iz Lajkovca u prethodnom kolu, gde su propustili sijaset prilika, što ih je na kraju koštalo minimalnog poraza. U taboru srpskoligaša sa Bubnja se nadaju da će takav scenario izbeći u susretu sa Mokrom gorom i da će izuzetno kvalitetna napadačka linija, predvođena Đurđevićem i Živadinovićem, konačno proraditi.\nU preostalim utakmicama 5. kola, danas od 16 časova sastaju se: Budućnost Krušik – Smederevo 1924, Šapine – Karađorđe i FAP – Sloga (Požega). Sutra od 11 časova igraju Polet (Ljubić) i Zlatibor, a od 16 časova Mihajlovac 1934 – Loznica i Železničar (Lajkovac) – Jošanica.\nPrevious Arsenal očekuje prve bodove\nNext Radovan Radaković: Radnički „vozi“ po planu


Satya Nadella najozbiljniji kandidat za mesto direktora Microsofta — Online Tržište\nSatya Nadella najozbiljniji kandidat za mesto direktora Microsofta\nObjavio(la) Slavnic Predrag u kategoriji Generalno, Microsoft na dan 31. Januara 2014. / ostavite komentar\nNakon 160 dana potrage, kompanija Microsoft spremna je predstaviti svog novog direktora.\nNekoliko vrlo respektabilnih izvora juče je objavilo da je kompanija Microsoft završila potragu te da će Satya Nadella, sadašnji šef Microsoft-ove Cloud i Enterprise grupe, po svemu sudeći biti novi izvršni direktor kompanije Microsoft koji će na tom mestu zameniti Steve Ballmer-a.\nSatya Nadella je izuzetan stručnjak koji je završio tri fakulteta: Kompjuterske nauke na Univerzitetu Viskonsin- Milvoki, Poslovnu administraciju na Univerzitetu Čikago kao i Elektroniku i Komunikacije na Univerzitetu Manipal u rodnoj Indiji. Kompaniji Microsoft pridružio se davne 1992 godine, i do sada je obavljao niz različitih poslova. Radi se o izuzetnom stručnjaku koji je takođe vrlo dobro upoznat sa strukturom kompanije što ga dodatno ističe u odnosu na druge kandidate.\nZa mnoge dobre poznavaoce prilika na tech tržištu Satya Nadella je najbolji kandidat upravo zbog toga što je on već upoznat sa organizacijom kompanije, i to je nešto što je vrlo važno s obzirom na činjenicu da je Microsoft suviše složena organizacija za nekoga ko nikada nije bio u kompaniji te da bi mu zbog toga trebalo veoma mnogo vremena da se sa njom upozna.\nIz trke za prvog čoveka kompanija Microsoft odustali su direktor kompanije Ford Allan Mullaly i direktor kompanije Ericsson Hans Vestberg.\nSatya Nadella je najozbiljniji kandidat za direktora Microsofta ali kompanija još uvek razmatra i kandidature svog potpredsednika odgovornog za poslovni razvoj i strategiju koji je prethodno bio predsednik Skype divizije u Microsoftu kao i svog bivšeg službenika sada direktora kompanije Nokia Stephen Elop-a.\nStephen Elop se i ranije pominjao kao mogući kandidat koji bi trebao da zameni Steve Ballmer-a ali je svoju kandidaturu potvrdio sa Microsoft-ovim preuzimanjem mobilne divizije kompanije Nokia zadužene za Lumia telefone, posao za koji mnogi tvrde da je omogućio upravo Stephen Elop.\nTagovi: direktor, microsoft, Satya Nadella, Stephen Elop, steve ballmer\nSatya Nadella novi direktor Microsofta — Online Tržište kaže:\n4. Februara 2014. u 22:52\n[…] nekoliko dana pisali smo o tome da Satya Nadella ima najveće šanse za mesto prvog čoveka kompanije Micrsoft. Njegovo imenovanje jasno pokazuje da će Cloud servisi igrati veliku ulogu u budućnosti […]\nHP promovisao bivšeg direktora Njemačke kompanije SAP za svog novog izvršnog direktora\nCarol Bartz otpuštena sa mjesta izvršnog direktora Yahoo-a\nIBM imenovao novog izvršnog direktora


Zapadni Balkan: SAD i EU imaju zajedničku viziju i ciljeve na Zapadnom Balkanu\nSpecijalni izaslanik EU za dijalog između Kosova i Srbije Miroslav Lajčak i zamenik američkog državnog sekretara Matthew Palmer učestvovali su u telekonferenciji pod nazivom „Balkanski dijalozi“, koju su organizovali Concordia, Institut Istok-Zapad (EVI) i Institut za političku izvrsnost u Beogradu ( BFPE).\nDvojica zvaničnika, jedan iz EU i jedan iz SAD, primetili su da Evropska unija i SAD nisu rivali i imaju iste ciljeve i viziju za region Zapadnog Balkana.\nPalmer je naglasio da će Sjedinjene Države ostati posvećene regionu da postigne svoj krajnji cilj, normalizaciju odnosa Prištine i Beograda.\n“Imamo zajedničke ciljeve i zajedničku viziju Zapadnog Balkana i partneri smo u tome”, rekao je Palmer.\nNaglasio je da Sjedinjene Države i Evropska unija rade zajedno u regionu, a ne samo na pitanju Srbije i Kosova, podsetivši na sporazum u Mostaru kojim je građanima dozvoljeno da prvi put nakon mnogo godina izađu na birališta, što, kako je rekao ne bi bilo moguće bez bliske saradnje i partnerstva između Sjedinjenih Država i Evropske unije, kao i junskog sporazuma u Albaniji, gde je otvorena mogućnost reforme izbornog sistema.\nPalmer je napomenuo da je jedinstvo EU i SAD važno, ali i da je u prošlosti problem bio u tome što su u samoj Uniji postojali različiti glasovi, što je pokazalo da je EU podeljena.\nLajčak se sa svoje strane složio sa Palmerom da Sjedinjene Države i Evropska unija nisu rivali, ali da su uvek bili partneri i da su na Balkanu poslednje godine postignute dobre stvari zahvaljujući saradnji EU i Sjedinjenih Država.\nLajčak je rekao da nije bio ni srećan ni nesrećan što se sastanak predstavnika Beograda i Prištine nije održao u Vashingtonu 27. juna, o čemu je dodao da je čuo mnogo, od istorijskog sastanka do sastanka koji bi se odnosio samo na ekonomiju.\nLajčak je istakao da dijalog nema alternative i da nema nikoga ko veruje da je status quo dobar, ni za Beograd ni za Prištinu./ibna


Bosanski jezik je činjenica, a njegovo poštivanje je ustavna obaveza! | Sarajevograd.CLICK - Informativno zabavni portal\nHome \_ Bosna i Hercegovina \_ Bosanski jezik je činjenica, a njegovo poštivanje je ustavna obaveza!\nBosanski jezik je činjenica, a njegovo poštivanje je ustavna obaveza!\nKoristeći se svim resursima kojima raspolažu bošnjački filolozi i političari tražit će optimalan model organizacije i provođenja nastave na bosanskom jeziku u školama u bh. entitetu RS, uključujući nacionalnu grupu predmeta.\nUčesnici konferencije “Milenij opstojnosti bosanskoga jezika” pozvali su vlasti bh. entiteta RS da odmah i bez odlaganja riješe pitanje nastave na bosanskom jeziku i općenito upotrebe bosanskog jezika u RS-u.\nPozvali su i državne organe Bosne i Hercegovine, Misiju OSCE-a u BiH, Ured visokog predstavnika OHR, Delegaciju Evropske unije u BiH, Kancelariju Vijeća Evrope u BiH, ombdusmene za ljudska prava, ambasade prijateljskih zemalja i druge prijatelje da zaustave diskriminaciju Bošnjaka koja se provodi u obrazovnom procesu bh. entiteta RS kroz negiranje postojanja bosanskoga jezika i nastojanja da se Bošnjacima nametne ime za jezik čiji kontinuitet trajanja obuhvata čitav jedan milenij – jedan je od zaključaka ovog skupa koji je organizirao Kabinet potpredsjednika RS Ramiza Salkića.\nUčesnici konferencije daju punu podršku roditeljima i djeci u bh. entitetu RS da u obrazovnom procesu istraju u borbi za svoja osnovna ljudska prava i prava na jezik.\nKoristeći se svim resursima kojima raspolažu bošnjački filolozi i političari tražit će optimalan model organizacije i provođenja nastave na bosanskom jeziku u školama u bh. entitetu RS, uključujući nacionalnu grupu predmeta. Pri tome su spremni biti ravnopravan i konstruktivan partner Ministarstvu prosvjete RS-a i Prosvjetno-pedagoškom zavodu RS-a.\nOcijenili su da je na svako osporavanje nominacije i upotrebe bosanskog jezika ili bilo koji drugi vid njegova negiranja nužno regulirati kroz domen pravnog i političkog djelovanja i usaglašavanja.\n– Svako političko ili bilo koje drugo negiranje, osporavanje, nominacijsko uvjetovanje jednog maternjeg jezika živa je ilustracija neslobode, nesigurnosti, institucijskog nasilja, nepoštovanje elementarnih ljudskih prava u postojećim društvenim kontekstima – zaključeno je na skupu.\nPitanje imena bosanskog jezika na prostorima bh. entiteta Republika Srpske primarno je pravno-političko pitanje, pa i aktualnu anticivilizacijsku igru s imenom bosanskog jezika i s osjećanjima njegovih nosilaca moguće je riješiti jedino konkretnim pravno-političkim potezima, zaključeno je na ovoj konferenciji.\nBosanski jezik je, ukazuju, jasno definiran i pozicioniran u skladu sa svim historijskim i lingvističkim, naučnim činjenicama i jedan je od zvaničnih jezika u Bosni i Hercegovini.\nDodaju da je bosanski jezik lingvistička, književna, kulturalna i društvena činjenica u prošlosti i sadašnjosti, kao i ustavna kategorija.\n– Bosanski jezik je znanstveno-historijska činjenica koliko su to i srpski, i hrvatski i svi drugi južnoslavenski, evropski i svjetski jezici; o njegovu imenu i njegovoj pripadnosti svojim govornicima ne može biti nikakvih rasprava, nikakvih političkih ili kojih drugih nagodbi – zaključeno je.\nNaglašeno je da Bošnjaci kao konstitutivni narod na teritoriji cijele Bosne i Hercegovine imaju puno pravo na svoj jezik.\nU zaključcima se podsjeća da su se na posljednja dva popisa provedena u Bosni i Hercegovini, 1991. i 2013., Bošnjaci izjasnili da je njihov jezik bosanski i niko nema pravo odlučivati u njihovo ime prilikom izbora jezika i njegove nominacije.\nKonferencija je upriličena kao odgovor Bošnjaka na kontinuirano negiranje bosanskog jezika u bh. entitetu RS, a jezički stručnjaci i političari sastali su se s ciljem da još jednom ukažu da je bosanski jezik činjenica, te da pokušaju iznaći adekvatna rješenja za prevazilaženje diskriminacije Bošnjaka u RS.\nPoseban odbor, koga su činili akademik Dževad Jahić (predsjednik), Ramiz Salkić, Sanjin Kodrić, Alen Kalajdžija, Mehmed Pargan i Amela Isanović, definirao je zaključke koji će biti proslijeđeni zvaničnicima u svim institucijama na nivou države i entiteta.\nDanašnji skup u Banjoj Luci je, kako je saopćeno, uvođenje nove prakse i predstavlja prvi korak u pripremi i organiziranju sličnih naučnih skupova koji će, u cilju promoviranja bosanskog jezika, u narednom periodu biti organizirani u RS-u, saopćeno je iz Kabineta potpredsjednika RS-a Ramiza Salkića.\nRedakcija | Bosna i Hercegovina, Slider, Vijesti | 25. Juna 2016. 13:23\nInzko: Rođen sam na komunističkoj granici i za mene je Evropa san, žao mi je što…\nMiroslav Ćiro Blažević za beogradske medije: Portugal kupio utakmicu s Bosnom


Slučaj pogibije Borisa Trajkovskog još nije zatvoren\nBoris Trajkovski, Fotografija napravljena tokom jedne posete Radiju Slobodna Evropa\nI šest godina nakon tragične smrti predsednika Makedonije Borisa Trajkovskog i osmorice ljudi iz njegove pratnje za makedonsko Ministarstvo unutrašnjih poslova ovaj slučaj još nije zatvoren.\nSlužbeno, za pad aviona kod Mostara, u kojem je poginuo Trajkovski, kriva je posada aviona. Zašto je avion nađen tek 26 sati nakon nesreće, da li su spasilačke ekipe bile sprečene da dođu na mesto nesreće, nelogičnost oko stepena oštećenosti aviona i izgorelosti tela, glavna su pitanja koja se nakon tragičnog događaja ponavljaju u javnosti.\nMinistarka Gordana Jankulovska je izjavila da sve dok postoji i najmanja sumnja i dok ne bude raščišćena i poslednja nejasnoća, ova avionska nesreća će biti otvoreni slučaj.\nIstraga koju su vodili nadležni makedonski i bosanski organi je pokazala da su razlog za rušenje aviona propusti pilota prilikom prilaza mostarskom aerodromu u uslovima složenog meteorološkog stanja. Kasnije je bio odbačen zahtev makedonskog MUP-a za ponovno otvaranje istrage, sa obrazloženjem da je odluka donesena nakon sveobuhvatne analize.\nU međuvremenu je Vlada formirala Mešovitu komisiju koja treba pribaviti nove činjenice i dokaze koji bi pomogli u kompletnom rasvetljavanju slučaja.\nNastavljanje istrage je zatražio i švajcarski poslanik u Evropskom parlamentu Andreas Gros, lični prijatelj pokojnog predsednika Trajkovskog. Na njegovu sugestiju prošlog oktobra je formirana i Anketna komisija u makedonskom Sobranju, koja je u svom izveštaju ohrabrila nadležne organe da nastave istragu sve do rasvetljavanja svih okolnosti avionske nesreće.\nAnketna komisija smatra da bi Biro Parlamentarne skupstine Saveta Evrope trebalo da sagleda mogućnosti za proširenje mandata Andreasa Grosa za izradu dodatnog izveštaja u vezi navodno sumnjive pogibije Trajkovskog, a koji bi se odnosio na deo istrage koji je bio vođen u Bosni i Hercegovini, kao i na snage KFOR-a.\nNajkrupnija pitanja koja treba dodatno ispitati, prema Anketnoj komisiji, su nelogičnosti oko nalaženja ostataka aviona 26 sati nakon nesreće. Zatim, kao što se navodi, treba ispitati tvrdnje da su pripadnici bosanske policije i spasilačkih ekipa bili sprečeni od predstavnika KFOR-a da priđu mestu nesreće, kao i nemogućnost ispitivanja pripadnika KFOR-a koji su bili u kontrolnom tornju kada je pao avion i druge detalje.\nNa grobu Borisa Trajkovskog u Skoplju vence su danas položili najviši državni funkcioneri, porodica, prijatelji i građani.\nNema osnova za novu istragu\nDanas su položeni i vijenci na mjestu pogibije Borisa Trajkovskog kod Mostara.\n"Govoriti o modernoj Makedoniji na putu evropske integracije nezamislivo je bez pomena Borisa Trajkovskog", kazao je nakon polaganja vijenaca ambasador Republike Makedonije u BiH Remi Redžepi.\nTrajkovski je bio veliki vizionar, patriota, ali i Evropljanin, naglasio je Redžepi. Za RSE je dodao da je i to, možda, jedan od razloga zbog kojeg se makedonska javnost i danas teško miri sa tragedijom u kojoj je, pored Trajkovskog, nastradalo njegovih šest najbližih saradnika, te dva člana posade:\n„Zvanično je istraga zatvorena, ali pokrenuta je inicijativa od jednog prijatelja našeg bivšeg predsjednika iz Švicarske da on, ja sam tako nezvanično čuo, hoće da tjera ovu inicijativu do kraja.“\n„Molim vas, greška je pilota. Predstavnici Makedonije, njihovi piloti, kapetani preslušavali su trake, sve što je snimano, razgovora, svega - ista konstatacija, isti zapisnik.“


Evropsko prvenstvo je završeno, počinje operacija Tokio 2021.\nSavić i Pivač osvojili prvo mesto u B finalu Evropskog prvenstva\nEP U VESLANJU U BEOGRADU: Ženski juniorski osmerac Srbije osvojio bronzu\nSkupština VSS izabrala Vladimira Antića za novog generalnog sekretara Saveza\nDatum objavljivanja : 27. 12. 2020.\nNovi generalni sekretar Veslačkog saveza Srbije je Vladimir Antić odlučeno je na današnjoj redovnoj sednici ovog Saveza.\nVeslački savez Srbije zahvalio Vladi Srbije i Ministarstvu sporta na velikoj pomoći\nDatum objavljivanja : 14. 12. 2020.\nMinistarstvo omladine i sporta Republike Srbije prebacilo je 20 miliona dinara bespovratnih finansijskih sredstava Veslačkom savezu Srbije u okviru podrške sportskim organizacijama koju je inicirala Vlada Republike Srbije, s ciljem očuvanja stabilnosti sistema sporta u olimpijskim i paraolimpijskim granama sporta, u uslovima potencijalnih rizika izazvanih vanrednom zdravstvenom situacijom zbog pandemije kovid-19 izazvane virusom SARS-CoV-2.\nSusret rivala sa OI iz Sidenja 2000. u Beogradu: Rolan i Stojić i to sjajno finale dvojaca pre 20 godina\nDatum objavljivanja : 19. 11. 2020.\nNedavno održano Evropsko prvenstvo u veslanju za juniore u Beogradu bilo je prilika da se na 20. godišnjicu Olimpijskih igara u Sidneju dva olimpijca sretnu i podele svoja sećanja na trke koje su veslali jedan protiv drugog 2000. godine u Australiji.\nSeniori i kadeti zatvorili Prvenstvo Srbije: Posle dva dana okršaja Partizan pobrao lovorike\nDatum objavljivanja : 18. 10. 2020.\nBeograd je ovog vikenda ugostio najbolje veslače i veslačice na najjačem domaćem takmičenju u sezoni, u atmosferi kakvu do sada nikada nismo imali, ni mi, ni čitav svet - usred pandemije koronavirusa, bez publike, uz nošenje zaštitnih maski, dezinfekciju ruku i održavanje fizičke distance. Ipak, to nije sprečilo takmičare da nam u prestonici Srbije prirede pravi praznik veslanja.\nŠampionat države iznedrio prve heroje: Podeljene medalje najboljim juniorima i pionirima\nDatum objavljivanja : 17. 10. 2020.\nU Beogradu je danas počelo Prvenstvo Srbije u veslanju za sve kategorije, na kojem su se okupili najbolji veslači i veslačice iz naše zemlje. Poštujući mere Vlade Srbije i Kriznog štaba, a u cilju sprečavanja eventualnog širenja zaraze koronavirusom, prvog dana takmičenja na regatnu stazu Savskog jezera izašli su takmičari u juniorskoj i pionirskoj konkurenciji.\nSve najbolje na jednom mestu: Sutra u Beogradu počinje Prvenstvo Srbije za sve kategorije\nDatum objavljivanja : 16. 10. 2020.\nNaš glavni grad predstojećeg vikenda, 17. i 18. oktobra, biće domaćin poslednje regate u sezoni na kojoj će svi najbolji domaći veslači i veslačice - od seniora, preko juniora i kadeta do pionira - odmeriti snage na istom takmičenju, na Prvenstvu Srbije u veslanju za sve kategorije.\nDatum objavljivanja : 14. 10. 2020.\nU Poljskoj je u nedelju, 11. oktobra, završeno Evropsko prvenstvo za seniore, na kojem je učestvovalo i pet posada iz Srbije. Još pre odlaska u Poznanj znalo se da je ovo praktično kontrolno takmičenje za naše veslače i veslačice za Olimpijske igre u Tokiju, koje su odložene zbog pandemije koronavirusa i treba da budu održane naredne godine.\nDatum objavljivanja : 11. 10. 2020.\nDanas je u Poljskoj završeno Evropsko prvenstvo za seniore, a na njemu je učestvovalo i pet srpskih posada. Poslednjeg dana naši takmičari učestvovali su u četiri B finala, a najbolji rezultat ostvarili su, pobedom u trci dvojaca bez kormilara, Veselin Savić i Viktor Pivač, kojima je taj plasman značio i osvojeno sedmo mesto u ukupnom plasmanu na šampionatu Evrope.\nČetiri srpske posade u B finalima Evropskog prvenstva u Poljskoj\nDatum objavljivanja : 10. 10. 2020.\nNa Evropskom prvenstvu za seniore u Poznanju naši takmičari su danas učestvovali u pet trka - četiri polufinala i jednom C finalu. Sve posade koje se veslale u polufinalima plasirale su se u B finala, što znači da će se u sutrašnjim trkama boriti za plasman od 7. do 12. mesta na šampionatu Starog kontinenta.\nSrbija sa četiri posade u polufinalima EP, i dubl skul i skif među najboljima\nDatum objavljivanja : 9. 10. 2020.\nSrbija će u polufinalima Evropskog prvenstva u veslanju u Poznanju imati četiri posade, jer su kroz repesažne trke i naš dubl skul, sa posadom Aleksandar Filipović-Martin Mačković, i Aleksandar Beđik u skifu, osvajanjem prvih mesta u svojim grupama obezbedili plasman među 12 najboljih ekipa na šampionatu Starog kontinenta. Pre podne to je pošlo za ruku našem muškom dvojcu bez kormilara i ženskom skifu.\nDva polufinala za srpske veslače na startu Evropskog prvenstva u Poljskoj\nDanas je u Poznanju počelo Evropsko prvenstvo za seniore, na kojem učestvuje i pet posada iz Srbije. Već u prepodnevnom delu programa ostvareni su odlični rezultati - Veselin Savić i Viktor Pivač u dvojcu bez kormilara, kao i Jovana Arsić u skifu - obezbedili su direktan plasman u polufinala šampionata Starog kontinenta, a istu priliku već danas popodne imaće i preostale tri srpske posade kroz repesaže.\nU Poznanju sutra počinje Evropsko prvenstvo za seniore, Srbija nastupa sa pet posada\nDatum objavljivanja : 8. 10. 2020.\nPoznanj će od 9. do 11. oktobra biti domaćin seniorskog Evropskog prvenstva, na kojem će se, usred pandemije koronavirusa, takmičiti više od 570 veslača i veslačica iz 31 zemlje. Na šampionatu Starog kontinenta učestvuje i Srbija, koju će naši takmičari predstavljati u pet posada - ženskom i muškom skifu, muškom sifu za lake veslače, kao i muškom dvojcu i dubl skulu.\nZavršeni Kup Srbije i Omladinska liga Srbije, Partizan pobednik u obe konkurencije\nDatum objavljivanja : 6. 10. 2020.\nTakmičenja u Kupu Srbije i Omladinskoj ligi Srbije završena su trkama na Paliću proteklog vikenda. Iako su na regatnu stazu izašli veslači i veslačice u svim starosnim kategorijama, posebna pažnja bila je usmerena na pionire i kadete, jer su upravo oni veslali za bodove u pomenutim takmičenjima.\nUkupno vesti: 949\nKALENDAR TAKMIČENJA ZA 2020.\nPlan rada SENIORSKE reprezentacije za 2020.\nProgram rada SENIORSKE U23 reprezentacije za 2020.\nPlan izbora JUNIORSKE reprezentacije za 2020.\nPlan izbora KADETSKE reprezentacije za 2020.\nPlan izbora ŽENSKE reprezentacije za 2020.


SNP: Zabraniti isključenja potrošača sa elektro, vodovodne i telekomunikacione mreže na dva mjeseca – Borba\nU uslovima izuzetno teške situacije koju je prouzrokovala pandemija korona virusa, posebna pažnja se mora obratiti na nezaposlene, socijalne slučajeve, ali i predstavnike svih onih profesija koji su jako pogođeni novonastalom krizom, saopštili su iz SNP-a.\n“Još prošle sedmice smo dali predlog da jedna od mjera za ublažavanje krize bude odlaganje plaćanja računa za komunalije za sve građane na period od najmanje 60 dana, njihovo smanjenje ili oslobađanje od obaveze plaćanje za prvi mjesec borbe sa krizom. Tu mjeru bi pratila i zabrana isključenja potrošača sa elektro, vodovodne i telekomunikacione mreže u periodu od najmanje dva mjeseca.\nSNP smatra da samo pravednom raspodjelom tereta možemo postići da svi naši građani iz ovih teških vremena izađu sa što manje štetnih posledica. Zbog toga još jednom upućujemo apel Vladi da naše predloge razmotri i uradi sve što je u njenoj moći da izađe u susret građanima”, saopšteno je iz te partije.\nNajpoznatiji hrvatski imunolog: Koronavirus je zarazan, ali ne opasan, za isto vrijeme umrlo više od 50 puta ljudi od malarije nego od ovog virusa!


Uslovi korišćenja - Kušla Stil Stilski Nameštaj\nInternet sajt i svi tekstovi, logotipi, grafika, slike i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo Kušla Stil ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Kušla Stil će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, Kušla Stil se ne obavezuje da redovno ažurira informacije sadržane na ovom internet sajtu. Takođe, Kušla Stil ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste. Treba da se posavetujete sa odgovarajućim stručnjakom ako Vam je potreban specifičan savet prilagođen vašoj situaciji.\nInternet sajt koristite na sopstveni rizik. Kušla Stil nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije Kušla Stil. Takvi linkovi su obezbeđeni isključivo da bi vama pružili što više informacija. Kušla Stil ne kontroliše i nije odgovoran za rad, sadržaj, politiku privatnosti ili bezbednost ovih sajtova. Kušla Stil ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti Kušla Stil.\nKušla Stil može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


EURO 2016 - Island ekipa\nSelektor se oprašta posle šampionata, a njegov saradnik će ga naslediti. Kapiten nije baš imao dobru sezonu...\nLars Lagerbak je veliko trenersko ime u Skandinaviji, sa reprezentacijom Švedske je igrao na pet velikih takmičenja, ali se povukao 2009. posle neuspeha u kvalifikacijama za Mondijal u Južnoj Africi. Kratko je radio u Nigeriji, a pet godina je na klupi Islanda.\nNikada nije ozbiljno igrao fudbal, studirao je političke nauke, ali je dugo devedesetih radio kao trener u fudbalskom savezu. Trenirao je mlađe kategorije, a onda prigrabio šansu u „A“ selekciji.\nOn praktično deli selektorsku poziciju sa domaćim stručnjakom Heimirom Halgrimsonom koji će posle ovog šampionata samostalno voditi nacionalni tim. Ovo sa dva trenera na mestu selektora i jeste švedski recept, Lagerbak je tako funkcionisao na klupi Švedske svojevremeno sa Soderbergom.\nAron Gunarson je traku dobio sredinom 2012. Kao talentovani fudbaler je stigao u AZ Alkmar u drugoj polovini prošle decenije, ali kod Van Gala nije dobio šansu. Nije gotovo ni zaigrao u toj šampionskoj ekipi, pa se preselio u Čempionšip i potpisao ugovor sa Koventrijem.\nOvaj vezista je od 2011. u Kardifu, veliki je autoritet iako Island ima poznatije igrače iz većih klubova, odnosno jačih takmičenja.\nPotpisao je pre par godina i pored ispadanja iz PL, novi ugovor sa Velšanima. On je fudbaler koji je standardan dugo u nacionalnoj selekciji, jedno vreme je uporedo igrao i za reprezentaciju do 21 godine, bio je u timu na EP 2011. kada je i isključen u meču u grupi protiv Belorusije.\nSakupio je do sada 57 nastupa, postigao 2 gola, oba u kvalifikacijama za Francusku, bio je strelac protiv Čeha i Letonaca.


UREDBA O KRITERIJUMIMA ZA UTVRĐIVANJE POVRŠINE POLJOPRIVREDNOG I ŠUMSKOG ZEMLJIŠTA U POSTUPKU VRAĆANJA ODUZETE IMOVINE: Propisano da se poljoprivredno ili šumsko zemljište, oduzeto komasacijom, koje ne može biti vraćeno u jednoj opštini dodeljuje u susednoj\nUredba o kriterijumima za utvrđivanje površine poljoprivrednog i šumskog zemljišta u postupku vraćanja oduzete imovine ("Sl. glasnik RS", br. 29/2018 - dalje: Uredba), koju je u aprilu donela Vlada Republike Srbija, bliže je odredila kriterijume za vraćanje poljoprivrednog, odnosno šumskog zemljišta, u javnoj svojini Srbije na području katastarskih opština u kojima je nakon oduzimanja sproveden postupak komasacije, odnosno arondacije, kao i kriterijume za utvrđivanje površine poljoprivrednog zemljišta koje se ne vraća u postupku vraćanja oduzete imovine.\nDefinisan je pojam komasacione mase, i to tako da on podrazumeva komasirano poljoprivredno, odnosno šumsko zemljište, na području opštine na kojoj se oduzeto nalazilo ili komasirano područje susedne jedinice lokalne samouprave. Drugim rečima, propisano je da se poljoprivredno ili šumsko zemljište oduzeto komasacijom posle Drugog svetskog rata koje ne može biti vraćeno u jednoj opštini dodeljuje u susednoj.\nIako se na taj propis dugo čekalo, s obzirom na to da je Zakon o vraćanju oduzete imovine i obeštećenju ("Sl. glasnik RS", br. 72/2011, 108/2013, 142/2014 i 88/2015 - odluka US) ostao nedorečen upravo u delu komasacije, prethodnih dana čule su se najave da će se ocena njegove ustavnosti tražiti na Ustavnom sudu jer grupa pravnih naslednika starih vlasnika poljoprivrednog zemljišta smatra da je ona unela pometnju u pravičnu naknadu. Naime, tvrde da je upravo ta Uredba učinila kvalitetno zemljište nedostupnim za vraćanje pa naslednicima ostaju samo livade, pašnjaci i trščaci.\nNa problem vraćanja oduzetih poljoprivrednih njiva komasacijom prvi su ukazali Zrenjaninci, koji kao naslednici čekaju od 2012. godine da im one budu vraćene. Tvrde da je pre Uredbe bilo urađeno veštačenje, a njima ponuđene parcele za vraćanje koje su se "uklapale" s njihovim zahtevima, ali da im je posle rečeno da upravo te njive ne mogu dobiti, već su im ponudili zemljište trećerazrednog kvaliteta.\nIvan Erski iz Zrenjanina, pravni naslednik vlasnika kom je komasacijom oduzeto 12,5 hektara njiva prve i druge klase, smatra da se Zakon o vraćanju oduzete imovine ne može primenjivati selektivno, podsećajući na to da su neki već dobili obeštećenje onako kako su tražili, a sada oni treba da se zadovolje onim što je ostalo. Po njegovom mišljenju, obrazloženje Ministarstva poljoprivrede da bivši vlasnici i njihovi naslednici neće moći sami da biraju koje parcele hoće jer država ima svoje interese i sama odlučuje o tome na kojem prostoru se zemljište može vratiti, ne može se prihvatiti, tim pre što je do sada činjeno drugačije.\nPredsednik Mreže za restituciju Mile Antić kaže da se to udruženje zalaže za naturalni povraćaj oduzete imovine jer smatra da je to jedino pravično, a ujedno i najbolje rešenje, ali da smatra da pravni naslednici koji najavljuju da će tražiti ustavni osnov za Uredbu o vraćanju poljoprivrednog i šumskog zemljišta, gube iz vida da je reč o komasaciji i da se ona vraća na drugačiji način.\n– Ne želimo da sporimo pravo starim vlasnicima ili pravnim naslednicima da se bore za svoja prava u vezi s oduzetom imovinom, ali mora se znati da je reč o poljoprivrednom zemljištu koje je bilo predmet komasacije – objašnjava Antić. – Kad je reč o komasaciji, nema mogućnosti da neko bira koju će njivu uzeti nazad, a koju neće. Naslednicima se nude njive koje nisu ničim opterećene i koje odmah mogu dobiti, a ne one koje bi oni hteli i na koje su se nameračili.\nOn dodaje da, kada u nekoj opštini nema dovoljno njiva ili drugog zemljišta koje je predmet potraživanja u postupku restitucije, stari vlasnici ili naslednici mogu dobiti parcele i u susednoj lokalnoj samoupravi, ali samo one koje su od Uprave za poljoprivredno zemljište namenjene vraćanju u postupku komasacije.\nKako je ukazala direktorka Agencije za restituciju – područne jedinice Novi Sad Jasna Selaković, donošenje pomenute Uredbe treba da u velikoj meri olakša i ubrza postupak restitucije kada je reč o vraćanju zemljišta u komasiranom području. Agenciji za restituciju, navela je ona, podneto je oko 8.600 zahteva za vraćanje oduzete imovine kojima se potražuje poljoprivredno zemljište koje je bilo predmet komasacije.\nIzvor: Vebsajt Dnevnik, Lj. Malešević, 21.07.2018.